title: Sophie Pascoe

text: Hän osallistui 15-vuotiaana Pekingin kesäparalympialaisiin vuonna 2008 ja on Uuden-Seelannin nuorin paralympiaedustaja. Hän voitti kisoissa kolme kultaa ja yhden hopean ja oli näin myös maan nuorin paralympiamitalisti.


title: Sophie Pascoe

text: Vuoden 2009 vammaisuinnin MM-kisoissa hän saavutti neljä kultaa ja kolme pronssia. Lisäksi hän rikkoi neljä maailmanennätystä 100 metrin perhosuinnissa, 100 metrin selkäuinnissa sekä 100 ja 200 metrin sekauinneissa.


title: Sophie Pascoe

text: Seuraavan vuoden MM-kisoissa Pascoe saavutti kullan 100 metrin perhosuinnissa rikkoen samalla maailmanennätyksen. Lisäksi hän voitti kolme hopeaa.


title: Sophie Pascoe

text: Lontoon kesäparalympialaisissa vuonna 2012 Pascoe osallistui kuuteen uintitapahtumaan ja saavutti kolme kultaa ja kolme hopeaa. Hän teki kaksi maailmanennätystä ja yhden paralympiaennätyksen.


title: Sophie Pascoe

text: Vuoden 2013 MM-kisoissa hän voitti viisi kultaa tehden samalla kolme maailmanennätystä 50 ja 100 metrin vapaauinneissa ja 100 metrin perhosuinnissa.


title: Sophie Pascoe

text: Kaksi vuotta myöhemmin MM-kisoissa hän saavutti kolme kultaa, yhden hopean ja kaksi pronssia. Kullat tulivat 200 metrin sekauinnista, 100 metrin perhosuinnista ja 100 metrin vapaauinnista.


title: Sophie Pascoe

text: Rio de Janeiron kesäparalympialaisissa vuonna 2016 hän osallistui viiteen uintitapahtumaan ja saavuti kolme kultaa ja kaksi hopeaa. Näin hänen paralympiamitaliensa määrä nousi viiteentoista, ja hän ohitti jousiampuja Eve Rimmerin, joka voitti 14 mitalia, menestyneimpänä uusiseelantilaisena paralympiaurheilijana.


title: Sophie Pascoe

text: Lyhenteiden selitykset:


title: Ounasjärvi

text: Ounasjärvi () on pienehkö järvi Kemijoen päävesistössä. Se sijaitsee Enontekiön keskustassa, Hetan kylässä. Järven itäpäästä alkaa Ounasjoki. Järvi on kapea, noin 10 kilometrin pituinen länsi-itäsuuntainen vesiallas, joka saa vetensä Vajekoskea myöten Muotkajärvestä. Järven eteläpuolella on Pallas-Yllästunturin kansallispuisto.


title: Federico Ricca

text: Federico Ricca Rostagnol (s. 1. joulukuuta 1994 Tarariras, Uruguay) on uruguaylainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan vasen laitapuolustaja.


title: Federico Ricca

text: 1. helmikuuta 2016 Ricca siirtyi espanjalaisseura Málagaan 4½-vuotisella sopimuksella. Hän teki ensiesiintymisensä joukkueessa myöhemmin samassa kuussa pelatussa ottelussa Real Sociedadia vastaan. Ensimmäisen maalinsa hän teki joukkueessa 20. huhtikuuta 2016 ottelussa Rayo Vallecanoa vastaan.


Saksan jalkapallon 1. Bundesliiga 2016–2017 on Saksan jalkapalloilun korkeimman sarjan, Bundesliigan, 54. kausi.


title: USS Trout (SS-202)

text: USS Trout (runkonumero SS-202) oli Yhdysvaltain laivaston Tambor-luokan sukellusvene.


title: USS Trout (SS-202)

text: Alus tilattiin Portsmouthin laivastontelakalta. Sen köli laskettiin 28. elokuuta 1939 ja alus laskettiin vesille 21. toukokuuta 1940 kumminaan Walter B. Woodsonin puoliso. Alus otettiin palvelukseen vielä saman vuoden lopulla 15. marraskuuta ensimmäisenä päällikkönään Frank W. Fenno Jr..


title: USS Trout (SS-202)

text: Alus julistettiin kadonneeksi 17. huhtikuuta 1944.


title: Dyšu tišinoi

text: Dyšu tišinoi (Дышу тишиной, Hengitys hiljaisuus) on venäläisen rock-muusikko Nikolai Noskov’n kolmas studioalbumi. Se julkaistiin lokakuuta 2000.


title: Markkina (Enontekiö)

text: Markkina () on kylä Lapin Enontekiöllä. Se sijaitsee Eurooppatie E8:n varressa Muonionjoen ja pienen Kuonnajärven rajaamalla kannaksella, Lätäsenon ja Könkämäenon risteyksessä. Markkina on ollut menneinä vuosisatoina nimensä mukaisesti tärkeä kauppapaikka. Sen merkittävyyttä vähensi Haminan rauha, joka jakoi alueen Muonionjokea pitkin Ruotsin ja Venäjän kesken vuonna 1809. Suomen puolelle jäänyt kirkko purettiin vuonna 1826.


title: Markkina (Enontekiö)

text: Markkinan kirkonpaikka kuuluu Museoviraston vuonna 2009 inventoimiin Suomen valtakunnallisesti merkittäviin rakennettuihin kulttuuriympäristöihin harvaan asutun pohjoisen Länsi-Lapin kirkollisena ja hallinnollisena keskuspaikkana 1600-luvulta 1820-luvulle. Se sijaitsee moreenikummun laella. Sieltä on tehty esihistorialliselta ajalta peräisin olevia esinelöytöjä. Toisessa maailmansodassa mäki oli suomalaisten uloin vartioasema ja tähystyspaikka, mistä muistuttavat kirkkotarhan sodanaikaiset kaivannot. Vastapuolella oli saksalaisten Järämä.


title: Blaž

text: Blaž (ven. Блажь, "Päähänpisto") on venäläisen rock-muusikko Nikolai Noskov’n ensimmäinen albumi. Se julkaistiin lokakuussa 1998..


title: Paranoija

text: Paranoija (ven. Паранойя, "Vainoharhaisuus") on venäläisen rock-muusikko Nikolai Noskov’n toinen studioalbumi. Se julkaistiin vuonna 1999 levymerkillä ORT Records.


title: Valkoisen talon kansliapäällikkö

text: Valkoisen talon kansliapäällikkö () on Valkoisen talon korkea-arvoisin työntekijä. Tehtävä on nykyinen vastine aiemmalle presidentin yksityissihteerille. Tehtävä virallistettiin presidentin avustajan nimikkeellä vuonna 1946, ja nykyisen nimensä se sai vuonna 1961.


title: Valkoisen talon kansliapäällikkö

text: Kansliapäällikkö on presidentin nimittämä ja tämän alainen virka, eikä nimitys vaadi senaatin vahvistusta.


title: Valkoisen talon kansliapäällikkö

text: Donald Trumpin presidenttikaudella Valkoisen talon kansliapäällikkönä on toiminut aluksi Reince Priebus tammikuusta 2017 alkaen ja sitten kenraali John F. Kelly heinäkuusta 2017 vuoden 2018 loppuun.


title: Antero Kesäniemi

text: Yrjö Antero Kesäniemi, vuoteen 1966 "Kiljunen" (s. 1944 on suomalainen lääkäri. Hän on ollut Oulun yliopiston sisätautiopin professori vuodesta 1986. Hänen tutkimuskohteitaan ovat olleet aineenvaihduta ja diabetes.


title: Antero Kesäniemi

text: Kesäniemelle on myönnetty Sydäntutkimussäätiön sydäntutkimuksen suurpalkinto. (2007)


title: Paavo Kinnunen

text: Paavo Kinnunen on seuraavien henkilöiden nimi:


title: Hans Beimler

text: Hans Beimler (2. helmikuuta 1895 – 1. joulukuuta 1936) oli Saksan kommunistisen puolueen edustaja Weimarin tasavallan parlamentissa. Hän joutui Dachaun keskitysleirille huhtikuussa 1933, mutta hän pääsi pakoon sieltä kuristettuaan vartijansa ja otettuaan tämän univormun. Beimler on tiettävästi ainoa keskitysleirivanki, joka onnistui pakenemaan Dachausta niin, ettei häntä saatu kiinni.


title: Hans Beimler

text: Beimler osallistui Espanjan sisällissotaan kansainvälisissä prikaateissa. Hän kaatui Madridin piirityksen alkuvaiheessa käydyssä taistelussa joulukuussa 1936. Ernst Busch teki hänestä laulun, josta tuli tunnettu tasavaltalaisten keskuudessa. Itä-Berliinissä oli Hans Beimlerin mukaan nimetty katu, jonka nykyinen nimi on Otto-Braun-Straße sosiaalidemokraatti Otto Braunin mukaan. Saksan demokraattisessa tasavallassa nimettiin hänen mukaansa paljon muitakin katuja, tehtaita, kouluja, laivoja jne.. Nykyisin niistä on jäljellä kadunnimiä esimerkiksi Leipzigissa ja Cottbusissa mutta myös lännen puolella Münchenissä.


title: Hans Beimler

text: Hans Beimlerin pojanpoika Hans Anthony Beimler on yhdysvaltalainen televisiokäsikirjoittaja, joka on työskennellyt muun muassa "" -sarjan tuotannossa.


title: Paavo Kinnunen (professori)

text: Paavo Kai Johannes Kinnunen (19. toukokuuta 1950 Helsinki – 21. syyskuuta 2017) oli suomalainen professori. Ennen nimitystä professoriksi Kinnunen toimi Helsingin yliopiston lääketieteellisen kemian dosenttina vuosina 1983–1990. Vuonna 1990 hänet nimitettiin fysiologisen kemian professoriksi Kuopion yliopistoon, josta hän jo samana vuonna siirtyi Helsingin yliopiston kemian apulaisprofessoriksi. Vuonna 2010 hän siirtyi Aalto-yliopiston Perustieteiden korkeakoulun Lääketieteellisen tekniikan ja laskennallisen tieteen laitoksen professoriksi (1.1.2015 alkaen Neurotieteen ja lääketieteellisen tekniikan laitos), jossa hänen vastuualueenaan oli teknillinen fysiikka, erityisesti lääketieteellisen tekniikan innovaatiotoiminta.


title: Tohtori Kiminkinen

text: Tohtori Kiminkinen on tammikuussa 2009 Yle TV1-kanavalla alkanut televisioohjelma, jossa seurataan lääkäri Tapani Kiminkisen työtä terveysasemalla.


title: Bangladesh paralympialaisissa

text: Bangladesh on osallistunut paralympialaisiin kaksi kertaa, eli vuosina 2004 Ateenassa ja 2008 Pekingissä. Maalla oli molemmilla kerroilla vain yksi urheilija joukkueessa. Mitaleita maa ei ole saavuttanut eikä se ole osallistunut talviparalympialaisiin.


title: Abel Tasmanin kansallispuisto

text: Abel Tasmanin kansallispuisto on Uuden-Seelannin Eteläsaaren pohjoisosassa sijaitseva kansallispuisto. Puisto on nimetty Abel Tasmanin mukaan, joka vuonna 1642 löysi Uuden-Seelannin ensimmäisenä eurooppalaisena tutkimusmatkailijana.


title: Abel Tasmanin kansallispuisto

text: Puisto perustettiin vuonna 1942, ja virallisesti avattiin 18. joulukuuta 1942 juhlistamaan Abel Tasmanin maahansaapumisen 300. vuotispäivää.


title: Abel Tasmanin kansallispuisto

text: Kansallispuiston pinta-ala on 225,3 km² ja se on pienin Uuden-Seelannin kansallispuistoista.


title: Juhani Kirjonen

text: Pertti Juhani Kirjonen (17. maaliskuuta 1935 Viipuri – 5. marraskuuta 2017 Helsinki) oli suomalainen psykologi. Hän oli Jyväskylän yliopiston liikuntapsykologian professori vuodesta 1986. Hänen tutkimuskohteitaan ovat olleet koulujen liikunnanopetus, yleensä liikunnan merkitys ja vaikutukset sekä työpsykologia.


title: Ferran Soriano

text: Ferran Soriano i Compte (s. 16. kesäkuuta 1967 Barcelona) on espanjalainen yritysjohtaja, joka on toiminut Englannin Valioliigassa pelaavan Manchester City FC:n toimitusjohtajana vuodesta 2012 lähtien. Hän on samalla myös samaan konserniin kuuluvien City Football Groupin ja New York City FC:n toimitusjohtaja.


title: Ferran Soriano

text: Sorianosta tuli vuonna 2003 FC Barcelonan talousasioista vastaava varapuheenjohtaja Joan Laportan hallinnossa. Hän erosi tehtävästään vuonna 2008. Hänet valittiin 2009 Spanairin hallituksen puheenjohtajaksi. Yhtiö joutui lopettamaan toimintansa talousvaikeuksien vuoksi vuonna 2012.


title: Vilho Koiranen

text: Vilho Antero Koiranen (21. huhtikuuta 1932 Valkjärvi – 2. kesäkuuta 2011 Helsinki) oli suomalainen diplomaatti, koulutukseltaan valtiotieteiden tohtori. Koiranen oli pääkonsuli Göteborgissa 1980–1985, suurlähettiläs Lagosissa 1985–1989 ja ulkoministeriön neuvotteleva virkamies vuodesta 1989 eläkkeelle siirtymiseen saakka. Hän oli ennen diplomaatinuraa mukana Kokoomuksen toiminnassa ohjelmapäällikkönä ja apulaispuoluesihteerinä.


title: Vilho Koiranen

text: Koiranen oli Reservin Upseerin ja Reservin Aliupseerin päätoimittaja 1966–1968.


title: Katja Anoschkin

text: Katja Anoschkin (s. 15. marraskuuta 1985) on suomalainen taidoka, joka edustaa "Yliopiston Taidoa". Vyöarvoltaan hän on 1 Dan.


title: Katja Anoschkin

text: Anoschkin aloitti taidouransa 2009 Keravan Sandokaissa ja siirtyi sieltä Yliopiston Taidon jäseneksi 2012.


title: Matti Karhu

text: Matti Karhu (s. 11. syyskuuta 1945 Suolahti) on suomalainen toimittaja, entinen ulkomaankirjeenvaihtaja ja nykyisin viestintäalan yrittäjä.


title: Matti Karhu

text: Matti Karhu pääsi ylioppilaaksi Äänekosken yhteiskoulusta 1964. Karhu oli Yleisradiossa ajankohtaisohjelmien toimittajana vuoteen 1984 saakka ja hän toimitti muun muassa Ajankohtainen kakkonen -ohjelmaa 1969-80 sekä Ulkolinja-ohjelmaa 1980-84. Tämän jälkeen hän oli Uusi Suomi -lehden kirjeenvaihtajana Saksassa ja Yhdysvalloissa. Karhu palasi Suomeen 1980-luvun lopulla ja oli Uuden Suomen taloustoimituksen esimiehenä, kunnes lehti lakkautettiin 1991. Karhu oli lehden lakkauttamisen jälkeen vapaana toimittajana ja teki televisio-ohjelmia. Hän oli myös Kauppakamari-lehden päätoimittajana. Viimeksi Karhu on toiminut viestintäalan yrittäjänä ja hän järjestää muun muassa media-alan valmennusta yritysten edustajille, virkamiehille ja poliitikoille.


title: Kalervo Koivumaa

text: Kaarlo Kalervo Koivumaa (24. tammikuuta 1926 Kuopio – 18. lokakuuta 1988 Helsinki) oli suomalainen hammaslääkäri ja professori. Hän hoiti Turun yliopiston hammasproteesiopin professuuria vuodesta 1963 vuoteen 1988 ja julkaisi alansa oppikirjoja.


title: Kyösti Karvonen

text: Kyösti Karvonen (s. 1955) on suomalainen päätoimittaja ja diplomikielenkääntäjä.


title: Kyösti Karvonen

text: Karvonen oli Taloudellisessa tiedotustoimistossa kansainvälisen tiedotuksen päällikkönä ja sen jälkeen "Helsingin Sanomien" kirjeenvaihtajana Neuvostoliiton loppuaikojen Moskovassa 1987–1991 ja Yhdysvaltain Washingtonissa 1993–1996. Seuraavaksi Karvonen toimi "Turun Sanomien" ja "Aamulehden" Helsingin-toimituksen esimiehenä vuoteen 2001 saakka, jolloin hänestä tuli 46-vuotiaana Oulussa ilmestyvän sanomalehti "Kalevan" toimituspäällikkö ja päätoimittajan sijainen. "Kalevan" vastaavaksi päätoimittajaksi Karvonen nimitettiin vuonna 2014.


title: Raptor (rakettimoottori)

text: Raptor on SpaceX:n kehittämä kryogeeninen nestemäistä metaania ja nestehappea käyttävä rakettimoottori. Raptor-rakettimoottori toimii staged combustion -termodynaamikierrolla. Moottoria on tarkoitus käyttää SpaceX:n Interplanetary Transport System -järjestelmän työntövoimanlähteenä.


title: Raptor (rakettimoottori)

text: SpaceX koekäytti moottorin prototyyppiä Texasin McGregorissa syyskuussa 2016.


title: Niko Kuiri

text: Niko Kuiri (s. 5. kesäkuuta 1998 Juuka) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan keskushyökkääjä, mutta Kuiri osaa pelata myös laidassa. Häntä on luonnehdittu pelityyliltään voimahyökkääjäksi.


title: Niko Kuiri

text: Kuiri on Jokipoikien kasvatti. Hän siirtyi 16-vuotiaana Oulun Kärppiin kaudeksi 2014–2015, joka päättyi B-nuorten Suomenmestaruuteen. Seuraavan kauden 2015–2016 Kuiri pelasi lähinnä seuran A-nuorissa, mutta hän vahvisti myös Kärppien Suomenmestaruuden voittaneita B-nuoria.


title: Niko Kuiri

text: Kaudella 2016–2017 Kuiri nousi Kärppien A-nuorten varakapteeniksi. Hän jakoi tehoilla 15+17=32 joukkueen sisäisen maalipörssin voiton Jesse Koskenkorvan ja Aatu Luusuaniemen kanssa ja sijoittui sisäisessä pistepörssissä kolmanneksi heidän jälkeensä. Kuiri debytoi samalla kaudella myös Kärppien SM-liigajoukkueessa, jossa hän pelasi neljä runkosarjaottelua ilman tehopisteitä. Kuiri teki liigadebyyttinsä runkosarjan viidennellä kierroksella 27. syyskuuta 2016 vieraissa Tapparaa vastaan, kun Niklas Olausson joutui sivuun. Hän sai ottelussa jääaikaa 8.11 minuuttia.


title: Niko Kuiri

text: Huhtikuussa 2017 Kuiri teki Kärppien kanssa kaksivuotisen SM-liigasopimuksen. Elokuussa seura lainasi hänet Kärppien yhteistyöjoukkueeseen, Mestis-joukkue Kokkolan Hermekseen kaudeksi 2017–2018. Hänen tulokaskautensa toi siellä 34 runkosarjaottelussa tehot 10+8=18. Loppukaudella Kuiri palasi Kärppien A-nuorten vahvuuteen ja voitti kauden päätteeksi A-nuorten SM-hopeaa. Hän ei pelannut kauden aikana otteluakaan SM-liigassa.


title: Niko Kuiri

text: Kuiri valittiin Suomen alle 18-vuotiaiden MM-leiriryhmään vuoden 2016 turnaukseen, mutta hän putosi kuitenkin viimeisten joukossa lopullisesta kisajoukkueesta. Kuiri on pelannut yhteensä 16 nuorten ja kymmenen poikien maaottelua ja hän on toiminut myös alle 16-vuotiaiden maajoukkueen kapteenina.


title: Vedenväri

text: Vedenväri eli väriluku on vedenlaadun tutkimuksessa yksi luonnonveden tai raakaveden ominaisuutta ilmaiseva suure, jolla pyritään selvittämään vesistöön liuenneiden värillisten aineiden määrää. Puhdas vesi on väritöntä. Suomalaisissa järvissä väriä antavat yleensä humus ja korkea rautapitoisuus, mutta vesistön voivat värjätä lukuisat muutkin aineet. Veden väriluku on siten keinotekoinen suure siinä mielessä, ettei se mittaa tiettyä veden ominaisuutta yksinään vaan monia ominaisuuksia yhdessä ja että saman väriluvun voi saada monien erilaisten väriaineiden seoksista. Väriluku on kuitenkin käyttökelpoinen vertailuluku saman seudun samasta syystä värittyneiden vesistöjen välillä. Se on halpa tapa arvioida veden tilaa, ja se on myös eräs järvien luokitteluperuste. Veden väriarvo ilmoitetaan platinasta ja koboltista valmistetuilla referenssinäytteiden väriarvoilla. Väriarvon yksikkö on milligrammaa litrassa vettä (mg/l). Jos samassa yhteydessä esitetään useita erilaisia pitoisuuksia, voidaan väriluvussa käyttää yksikkönä mgPt/l, missä Pt tarkoittaa platinaa.


title: Vedenväri

text: Vedenväriä ei pidä sekoittaa vesistön heijastamaan väriin. Järvi on sininen, koska taivas heijastuu veden pinnasta. Samasta syystä auringonlaskun aikana vesi on oranssi tai punainen. Veden väri näyttää erilaiselta kalkkiperäisissä vuoristoissa, kuten esimerkiksi Norjassa tai Italiassa, missä eroosion irrottamaa kalkkihiekkaa ja -pölyä kulkee veden mukana. Nämä aiheuttavat kirkkaassakin vedessä turkoosin värin. Monien valokuvien turkoosit merenlahdet kalkkipitoisilla alueilla, kuten korallisaarilla tai Välimeren rannikolla, syntyvät samasta syystä. Vesi voi olla samea ja harmaa savikoiden läpi virtaavissa joissa, kun sadevesi huuhtoo savea veden mukaan. Biologisia syitä voivat olla runsaat levien tai bakteerien kasvustot. Jos vesi suodatetaan tehokkaasti, häviävät nämä värinaiheuttajat suodattimeen ja jäljelle jää veden todellinen väri. Vedenalaisissa valokuvissa näkymä on sinivoittoinen, koska vesi absorboi vihreät, keltaiset ja punaiset valonsäteet ja jäljelle jäävät siniset ja violetin valon säteet.


title: Vedenväri

text: Vedenvärin määrittämiseen on olemassa erilaisia menetelmiä. Suomessa käytettiin aikaisemmin komparaattorimenetelmää, jossa pitkässä lasiputkessa olevaa näytettä verrattiin vastaavaan putkeen tislattua vettä. Vertailu tehtiin erilaisia värisuodattimia käyttäen ja subjektiivisesti valittiin se suodatin, jolla väri vastasi näytettä parhaiten.


title: Vedenväri

text: Nykyään käytetään suomalaisessa vedentutkimuksessa referenssiseoksia, jotka on muodostettu platinan ja koboltin seoksista. Menetelmä on vanha ja sen esitteli yhdysvaltalainen Allen Hazen vuonna 1896 . Eri pitoisuuksilla näistä muodostuu platina-koboltti-väriskaala (Pt-Co-asteikko), johon näytteen väriä voi verrata visuaalisesti, fotometrisesti tai spektrofotometrisesti.


title: Vedenväri

text: Standardin mukainen referenssinäyte sisältää platinaa ja kobolttia 500 g/m = 0,5g/l = 500 mg/l. Se voidaan valmistaa litran vetoiseen pulloon ja laimentaa siitä tislatulla vedellä erilaisia referenssinäytteitä. Astiaan kaadetaan 200 ml ionivaihdettua tai tislattua vettä ja 100 ml väkevää suolahappoa. Liuokseen liuotetaan 1,246 g kaliumheksakloroplatinaattia (KPtCl) ja 1,000 g kobolttikloridia (CoCl • 6 HO). Lopuksi pullo täytetään tislatulla vedellä litran merkkiin asti. Tämä väri on arvoltaan 500 mg/l.


title: Vedenväri

text: Värimittaukset suoritetaan keltaisen värin valossa (aallonpituus 420 nanometriä (nm)) käyttäen yleensä kaupallisia laitteita, joissa on fotometrinen mittayksikkö. Näitä toimittavat lukuisat yritykset eri puolilla maailmaa ja ne käyttävät tuotejärjestelmistään kaupallisia nimityksiä kuten esimerkiksi Apparent Colour, True Colour, Adams-Nickerson Colour, ADMI Colour, and Biodegradable Colour. Mittayksiköt ovat monenkirjavia, mutta ne noudattavat usein Allen Hazelin järjestelmää. Yksiköt tarkoittavat samaa arvoa: 1 mgPt/l = 1 HU (Hazen unit) = 1 Hazen Color = 1 ALPHA = 1 Pt-Co = 1 Platinum-Cobalt Color = 1 PCU (Platinum Cobalt Units).


title: Vedenväri

text: Jos värivertailu tehdään silmämääräisesti, voidaan käyttää edellisiä asteikkoja hyödyntäviä värikiekkojakin.


title: Vedenväri

text: Humus koostuu sekä kiinteästä aineesta että humusaineista. Humusaineet ovat heikosti maatuneiden kasvinosien liukoisessa muodossa olevia aineita, jotka jaotellaan pääasiassa humushappoihin, fulvohappoihin ja humiineihin. Liukoiset humusaineet jäävät jäljelle, kun kiinteä humusjae suodatetaan pois. Vesistön valuma-alueen metsäinen ja soinen elinympäristö aiheuttaa vesistöön vahvan humusleiman, joka näkyy sitä tummempana vetenä mitä suurempi on valuma-alue ja mitä enemmän on ojitettuja soita ja metsiä. Monissa vesistöissä on havaittu lineaarinen riippuvuus humuksen määrän ja väriluvun välille.


title: Vedenväri

text: Veden rautapitoisuus aiheuttaa siihen keltaruskeaa eli ruosteenruskeaa väriä. Rauta liukenee veteen kallioperästä ja maakerroksista erilaisina yhdisteinä, joista karbonaatit ja hydroksidit ovat yleisiä. Raudalla on yhdisteissään kahta ionimuotoa Fe ja Fe, joista ensimmäinen on parempi liukenemaan veteen kuin toinen. Suurin osa vedessä olevasta raudasta on juuri tätä ensimmäistä muotoa. Joutuessaan happamassa vedessä tekemisiin hapen kanssa, pelkistyy rauta niukkaliukoiseen Fe-muotoon ja saostuu vesistön pohjalle sen sedimentteihin. Toisaalta, kun veteen syntyy happikato tai hapettomuus, hapettuu rauta takaisin liukoisempaan Fe-muotoon ja veden rautapitoisuus kasvaa.


title: Vedenväri

text: Veden mangaanipitoisuus aiheuttaa myös tummaa tai mustaa väriä. Mangaani voi saostua samoissa olosuhteissa kuin rautakin eli happamissa ja hapettomissa olosuhteissa. Mangaani voi sakkautua vesijohtoputkistossa. Mangaania hyödyntä tietty bakteerilaji, jota kasvaa vesistöissä ja vesiputkien sisäseinämissä. Kun bakteerikasvustot irtoavat, kulkee putkissa mustaa sakaa tai murusia.


title: Vedenväri

text: Uimahallissa veden turkoosi väri johtuu veteen liuotetun kloorin väristä.


title: Vedenväri

text:
Humus on pääasiallinen syy Suomessa vesistön väriarvoihin. Rautapitoisuus kasvattaa sitä hieman, jos vesi on hapetonta ja hapanta. Väriarvojen ja humuksen pitoisuuden välillä todettu olevan lineaarinen riippuvuus, jolloin järven humusmäärän mukaan luokiteltavat järvet voikin luokitella järven veden mukaan. Eräs suomalaisten järvien luokittelutapa on seuraava:
Tietyn tyyppiset vedet sisältävät väriaineita seuraavasti:


title: Vedenväri

text: Luonnossaliikkujan kannattaa panna merkille sään ja vuodenaikojen vaikutukset tarkkailtavan järvin väriin. Runsaiden sateiden jälkeen väriarvot kohoavat ja kuivina aikoina ne vähenevät. Vaihtelua voi olla paljonkin niin, että väriarvot kaksinkertaistuvat. Kesän ultraviolettisäteily saattaa vähentää pintaveden väriä hajottamalla sitä. Järven väriarvon avulla voi päätellä valuma-alueella olevien soiden suhteellista määrää. Myös ojittamisen lisäävä vaikutus väriarvoihin on huomattavan suurta.


title: Kersti Kaljulaid

text: Kersti Kaljulaid (s. 30. joulukuuta 1969 Tartto) on Viron presidentti 10. lokakuuta 2016 alkaen. Hänestä tuli virkaan astuessaan Viron ensimmäinen naispresidentti.


title: Kersti Kaljulaid

text: Kersti Kaljulaid on kuulunut 2000-luvun alussa Isänmaaliittoon, mutta on toiminut nyttemmin puolueisiin sitoutumattomana.


title: Kersti Kaljulaid

text: Kaljulaid on opiskellut Tarton yliopistossa biologiaa pääaineenaan genetiikka ja suorittanut MBA-tutkinnon vuonna 2001, jonka jälkeen hän työskenteli puhelinyhtiössä ja kahdessa pankissa. Hän toimi silloisen Viron pääministerin Mart Laarin talouspoliittisena neuvonantajana vuosina 1999–2002 ja Irun sähkövoimalan johtajana vuosina 2002–2004. Euroopan tilintarkastustuomioistuimen jäsen hän oli vuosina 2004–2016.


title: Kersti Kaljulaid

text: Kaljulaid on naimisissa tietotekniikkainsinööri Georgi-Rene Maksimovskin kanssa ja heillä on kaksi yhteistä lasta. Kaljulaidilla on lisäksi kaksi aikuista lasta ja yksi lapsenlapsi. Hän puhuu viron lisäksi englantia, venäjää, suomea sekä tuntee meänkieltä. Kaljulaid harrastaa lukemista, pyöräilyä, hiihtoa sekä juoksua. Finlandia-hiihdossa hän sijoittui vuonna 2017 sijalle 70 runsaan neljän tunnin ajalla. Hän on määritellyt olevansa liberaali konservatiivi. Kaljulaid pitää itseään ateistina. Hänen mukaansa "maallisuus suojelee meitä myös muiden uskontojen [kuin kristinuskon] tavoilta."


title: Pan Amin lento 806

text: Pan Amin lento 806 oli Pan Amin reittilento Aucklandista Pago Pagon ja Honolulun kautta Los Angelesiin. 30. tammikuuta 1974 lennolla käytetty Boeing 707-321B syöksyi maahan lähestyessään Pago Pagon kansainvälistä lentoasemaa. Lennolla oli 91 matkustajaa ja kymmenen miehistön jäsentä. Onnettomuudesta selvisi vain neljä matkustajaa. Alun perin eloonjääneitä oli kymmenen, mutta heistä yksi kuoli onnettomuuden jälkeisenä päivänä, neljä kolmen päivän kuluttua ja yksi yhdeksän päivää onnettomuuden jälkeen. Poikkeuksellista oli se, että yksikään ei kuollut itse maahansyöksyssä, vaan kaikkien kuolinsyynä olivat savun hengittäminen ja palovammat.


title: Pan Amin lento 806

text: National Transportation Safety Board totesi tutkinnassaan onnettomuuden välittömäksi syyksi mikropurkauksen aiheuttaman tuuliväänteen, jonka aiheuttamaan laskeutumisnopeuden kasvuun miehistö ei reagoinut riittävän nopeasti. Lisäksi pimeys ja kaatosade heikensivät näkyvyyttä, eikä kukaan lentäjistä sanonut laskeutumisnopeuksia ääneen lennon viimeisten 15 sekunnin aikana. NTSB totesi myös, että suurin osa matkustajista ei toiminut hätätilanteessa turvallisuusdemonstraatiossa annettujen ohjeiden mukaan, vaan ryntäsivät pääoville, vaikka myös ikkunahätäuloskäyntejä oli käytettävissä. Kaikki eloonjääneet sen sijaan seurasivat demonstraatiota ja tutustuivat turvaohjeeseen.


title: Baseballin Euroopan-mestaruuskilpailut 2016

text: Vuoden 2016 Baseballin Euroopan-mestaruuskilpailut oli kansainvälinen baseballturnaus Alankomaissa. Turnaus pelattiin 9.-18. syyskuuta Hoofddorpissa.


text: Kymmenen parasta joukkuetta vuoden 2014 kilpailuista selviytyi suoraan turnaukseen.


text: 12 joukkuetta pelasi B-sarjan turnauksissa 2015. Ruotsi ja Kroatia selvisivät EM-turnaukseen.


text: Yläindeksi tuloksen perässä ilmoittaa pelattujen vuoroparien määrän silloin kun se poikkeaa normaalista yhdeksästä. Ottelu keskeytetään vähintään 7 vuoroparin jälkeen, kun joukkue johtaa vähintään 10 juoksulla vuoroparin täyttyessä.


text: Lohkojen kolme parasta pelaavat ylemmässä jatkosarjassa (lohko C). Alkulohkojen neljänsiksi sijoittuneet pelaavat ottelun sijoista 7–8 ja lohkojen kaksi heikointa pelaavat alemmassa jatkosarjassa (lohko D). Alkulohkossa toisensa kohdanneet joukkueet eivät kohtaa uudelleen jatkosarjassa, vaan niiden keskinäisen ottelun tulos seuraa mukana jatkosarjan taulukkoon. C lohkon kaksi parasta pelaavat loppuottelussa.


text:
Euroopan mestari 2016
22. mestaruus


title: Arman LIVE

text: Arman LIVE on 27. syyskuuta 2016 Nelosella alkanut Arman Alizadin juontama suorana lähetettävä keskusteluohjelma, jossa hän haastattelee tunnettuja ja ajankohtaisia vieraita.


title: Interplanetary Transport System

text: Interplanetary Transport System (ITS, ) SpaceX:n kehitteillä oleva avaruuskuljetusjärjestelmä. Ensimmäisenä tavoitteena on saada aikaan kuljetusjärjestelmä Maan ja Marsin välille.


title: Interplanetary Transport System

text: Syyskuussa 2016 julkaistussa suunnitelmassa järjestelmä koostuu raskaasta kantoraketista, tankkerialuksesta ja raskaasta miehitetystä aluksesta, joista kukin on uudelleenkäytettävä. Kullakin Maasta Marsiin lennolla tehdään useita kantorakettilaukaisuja. Yhdellä näistä laukaistaan itse avaruusalus ja muilla laukaistaan tankkerialus, joilla tankataan avaruusalus Maan kiertoradalla. Aikataulun mukaan ensimmäiset miehittämättömät Mars-lennot alkaisivat aikaisintaan 2022 ja sitten miehitetyt lennot siitä noin kahden vuoden päästä eli seuraavassa laukaisuikkunassa.


title: Interplanetary Transport System

text: Rinnan hankkeen kanssa kulkee Falcon Heavyllä laukaistavaksi tarkoitettu Red Dragon.


title: Interplanetary Transport System

text: Raketti on halkaisijaltaan 12 metriä ja avaruusalus suurimmillaan 17 metriä. Laukaisussa järjestelmän korkeus on 122 metriä.


title: Interplanetary Transport System

text: Kantoraketti käyttää 42 Raptor-rakettimoottoria, joiden ajoaine on metaani/happi. Yhden Raptorin työntövoima on 3 042 kilonewtonia. Kantoraketti itsessään on yksivaiheinen ja avaruusalus toimii toisena vaiheena. Aluksessa on yhdeksän Raptor-moottoria, joista kolme kaasukehä-mallia.


title: Interplanetary Transport System

text: Raketti rakennetaan suurelti käyttäen hiilikuitua. Ajoainesäiliöiden ponneaineena ja ohjausjärjestelmänä käytetään kaasutettua ajoainetta. Ajoaineen käyttö ponneaineena poistaa tarpeen erilliselle helium-järjestelmälle.


title: Interplanetary Transport System

text: Aluksen suunniteltu kuljetuskapasiteetti on sata henkilöä.


title: Interplanetary Transport System

text: Marsiin laskeuduttaessa alus jarruttaa ensin lämpökilvellään ja lopuksi työntövoimaisesti.


title: Interplanetary Transport System

text: Järjestelmään kuulu olennaisena osana paikallisten resurssien hyödyntäminen (, lyhenne ISRU). Rakentamalla ajoainetuotantolaitoksia voidaan järjestelmän toiminta-aluetta laajentaa periaatteessa koko Aurinkokunnan laajuiseksi. Metaani-happi-ajoaineen tuottamiseen tarvitaan periaatteessa vain energiaa, vettä ja hiilidioksidia.


title: Interplanetary Transport System

text: Aluksi hanke kulki nimellä "Mars Colonial Transporter" (), josta se vaihtui laajempaan muotoon Interplanetary Transport System. SpaceX:n Elon Musk ensiesitteli hanketta yksityiskohtaisemmin 27. syyskuuta 2016 IAC-konferenssissa.


title: Interplanetary Transport System

text: "Lähde:"


title: El Espectador

text: El Espectador on kolumbialainen sanomalehti. El Espectador on poliittiselta kannaltaan liberaali. Se on vanhin kolumbialainen sanomalehti. Sen levikki on arviolta 50 000 kappaletta ja sunnuntaisin 150 000 kappaletta. Lehti on nykyisin tabloid-kokoinen.


title: El Espectador

text: Fidel Cano Gutiérrez perusti El Espectadorin Medellínin kaupungissa. 22. maaliskuuta 1887. El Espectadorin levikki oli alkuaikoina 500 kappaletta. Reilut kolme kuukautta lehden perustamisen jälkeen sen julkaiseminen keskeytettiin Rafael Nuñezin hallinnon painostuksesta lehden kritisoitua konservatiivista hallintoa. Medellínin piispa julisti katolilaisille, että lehden lukeminen tai sen ostaminen olisi kuolemansyntiin verrattavissa oleva teko. Kun lehden julkaisun ensimmäisestä keskeytyksestä oli kulunut kuusi kuukautta se alkoi ilmestyä uudelleen, mutta joutui pian sensuurin kohteeksi ja sen julkaiseminen keskeytettiin jälleen. Vuonna 1896 lehden perustajasta annettiin pidätysmääräys. Lehden annettiin tämän jälkeen toimia lyhyen aikaa, mutta sen tuettua liberaalijoukkoja tuhannen päivän sodan aikana se määrättiin suljettavaksi. Lehti alkoi ilmestyä päivittäisenä sanomalehtenä vuonna 1913. Se joutui taloudellisiin vaikeuksiin 1930-luvun laman aikana, mutta El Tiempon tuki pelasti lehden konkurssilta. La Violencian aikana lehti joutui useiden painostustoimien kohteeksi. Sen toimisto tuhopoltettiin vuonna 1952 ja kenraali Gustavo Rojas Pinilla määräsi lehden lopulta suljettavaksi ”määrättömäksi ajaksi”. Lehti alkoi ilmestyä uudelleen vuonna 1958. Lehti piti kiinni kriittisestä linjastaan kansanrintamahallituksen aikana eikä sen toimintaan pyritty tuolloin vaikuttamaan. 1980-luvulla lehti joutui huumekartellien hyökkäysten kohteeksi sen julkaistua kriittisiä juttuja kartelleista. Vuonna 1989 osa lehden toimiston rakennuksesta tuhoutui huumekartellin jäsenten tekemässä pommi-iskussa. Julio Mario Santo Domingon omistama Grupo Santo Domingo osti El Espectadorin vuonna 1997 lehden kärsiessä taloudellisista vaikeuksista. El Espectadorista tuli joksikin aikaa viikkolehti. Vuodesta 2008 se on ilmestynyt päivittäin. Lehdellä arvioitiin vuonna 2014 olevan noin puoli miljoonaa lukijaa. Nykyinen päätoimittaja Jorge Cardona palkittiin 29.9.2016 esimerkillisestä journalismista.


title: Anonyymit verkot

text: Pimeä verkko tai dark web tai anonyymit verkot on joukko verkkosivuja, joka toimivat julkisen internetin rakenteissa, mutta joihin pääsy edellyttää erityisiä toimia. Pimeä verkko on anonyymi eli se salaa liikenteen ja reitittää sen useiden eri solmujen kautta. Pimeän verkon sivustoille ei voi löytää tavanomaisilla hakukoneilla tai tavallisilla verkkoselaimilla. Pimeää verkkoa käyttävät ensisijaisesti yksityisyyden suojaa ja sananvapautta kaipaavat ihmiset.


title: Anonyymit verkot

text: Useimmat pimeän verkon sivustot käyttävät Tor-ohjelmistoa. Pimeään verkkoon pääsee myös esimerkiksi I2P:llä tai Freenetillä. Pimeään verkkoon pääsee lataamalla tarvittava ohjelmisto kuten Tor-selainpaketti. Pimeän verkon sisällön tärkein hakemisto on Hidden Wiki.


title: Anonyymit verkot

text: Pimeää verkkoa käytetään niin laillisiin kuin laittomiinkin tarkoituksiin. Suljetuissa ja totalitaristisissa maissa asuvat ihmiset käyttävät pimeää verkkoa viestiäkseen ulkopuolisen maailman kanssa. Myös länsimaissa asuvat verkon käyttäjät voivat haluta piilottaa itsensä hallinnon urkinnalta. Tavalliset ihmiset haluavat estää www-sivuja tarkkailemasta heitä, viestiä anonyymisti tai kiertää palveluntarjoajiensa asettamia sivustoestoja. Toimittajat haluavat keskustella turvallisesti toisinajattelijoiden ja ilmiantajien kanssa. Kansalaisjärjestöt haluavat antaa työntekijöillensä mahdollisuuden olla yhteydessä organisaatioonsa ilmoittamatta ulkopuolisille, että he työskentelevät kyseisessä organisaatiossa. Aktivistiryhmät suosittelevat pimeää verkkoa keinona säilyttää kansalaisoikeudet tietoverkoissa. Yritykset käyttävät sitä kilpailukykyiseen analysointiin ja arkaluontoisten tietojen salaamiseen. Sotilasviranomaiset voivat käyttää sitä tiedusteluun ja lainvalvojat verkkosivujen valvontaan häivyttämällä käyttämänsä hallituksen IP-osoitteet.


title: Anonyymit verkot

text: Pimeässä verkossa toimii hyvin paljon laittomuuksiin suuntautuneita sivustoja, joilta voi ostaa huumeita, aseita ja jopa palkkamurhia. Maksut suoritetaan yleensä kryptovaluutta Bitcoinilla.


title: Anonyymit verkot

text: Suomessa anonyymien verkkojen käyttö on sinänsä laillista. Suomessa pimeää verkkoa tutkii Keskusrikospoliisi.


title: Anonyymit verkot

text: Pimeä verkko on osa laajempaa syvää verkkoa ("deep web"). Siihen kuuluvat pimeän verkon lisäksi kaikki muutkin internetissä olevat sivut, joille hakukoneet eivät löydä, kuten käyttäjätietokannat, kirjautumista vaativat keskustelufoorumit tai maksumuurin takana olevat sivustot.


title: Rääkkylän kappeliseurakunta

text: Rääkkylän kappeliseurakunta on Rääkkylän kunnan alueella toimiva kappeliseurakunta. Se kuuluu Kiteen seurakuntaan, joka on osa Mikkelin hiippakuntaa. Vuosina 1857–2016 se muodosti itsenäisen Rääkkylän seurakunnan.


title: Rääkkylän kappeliseurakunta

text: Rääkkylän evankelis-luterilainen seurakunta perustettiin vuonna 1857. Ennen oman seurakunnan perustamista seurakunta toimi Kiteen seurakunnan kappeliseurakuntana.


title: Rääkkylän kappeliseurakunta

text: Rääkkylän seurakunta kärsi viime vuosinaan talousvaikeuksista, ja muun muassa jumalanpalvelukset on jouduttu siirtämään talveksi seurakuntasaliin. Henkilöstölle järjestettiin yt-neuvottelut, ja itsenäisen seurakunnan loppuvaiheessa kaikki seurakunnan työntekijät työskentelivät osa-aikaisesti. Rääkkylän seurakunta liitettiin Kiteen seurakuntaan vuoden 2017 alusta. Rääkkylän kunnan piti myös samaan aikaan liittyä Kiteeseen, mutta tämä ei lopulta toteutunut.


title: Rääkkylän kappeliseurakunta

text: Itsenäisen seurakunnan viimeisenä kirkkoherrana toimi virkaatekevänä elokuusta 2016 joulukuuhun 2016 rovasti Heikki Holkeri, jota ennen viimeinen vakinainen kirkkoherra Markus Kontiainen siirtyi Nurmeksen kirkkoherraksi. Kappeliseurakunnan kappalaisena toimii nykyään Juha Aronen.


title: Rääkkylän kappeliseurakunta

text: Kappeliseurakunnan kirkkona toimii vuonna 1851 valmistunut Rääkkylän kirkko. Muut tilat kappeliseurakunnalla ovat kirkon lähistöllä sijaitseva seurakuntatalo ja kolme hautausmaata, joissa kahdessa on siunauskappeli. Lisäksi seurakunnalla on kunnalta vuokrattu Tarinatupa, joka on tarkoitettu seurakuntalaisten kohtaamispaikaksi. Kappeliseurakunnan toiminta on monipuolista, ja siellä toimii muun muassa kirkkokuoro.


title: Kobolttitetrakarbonyylihydridi

text: Kobolttitetrakarbonyylihydridi (HCo(CO)) on metallikarbonyyliyhdisteisiin kuuluva koboltin organometalliyhdiste. Yhdistettä voidaan käyttää katalyyttinä orgaanisen kemian synteeseissä.


title: Kobolttitetrakarbonyylihydridi

text: Huoneenlämpötilassa kobolttitetrakarbonyylihydridi on väritöntä tai keltaista pahanhajuista sekä myrkyllistä nestettä. Myrkyllisyydeltään se on verrattavissa nikkelikarbonyyliin. Yhdiste haihtuu suhteellisen helposti ja kaasumaisena on väritöntä. Kobolttitetrakarbonyylihydridin rakenteessa kobolttiin on sitoutunut ligandeiksi neljä hiilimonoksidimolekyyliä ja vetyatomi. Aine on suhteellisen epästabiili ja alkaa hajota jo matalissa lämpötiloissa dikobolttioktakarbonyyliksi ja vedyksi. Kobolttitetrakarbonyylihydridi liukenee hieman veteen ja on voimakkaasti hapan muodostaen vesiliuokseen tetrakarbonyylikoboltaatti-ioneja.


title: Kobolttitetrakarbonyylihydridi

text: Kobolttitetrakarbonyylihydridiä valmistetaan yksinkertaisimmin tetrakarbonyylikobolteettisuolan, esimerkiksi kaliumtetrakarbonyylikoboltaatin ja proottisen hapon välisellä reaktiolla. Yhdistettä voidaan valmistaa myös dikobolttioktakarbonyylistä tai kobolttisuoloista, mutta nämä reaktiot tarvitsevat usein korkean lämpötilan ja korkean hiilimonoksidin ja vedyn paineen. Dikobolttioktakarbonyyli voidaan pelkistää kobolttitetrakarbonyylihydridiksi natriumamalgaamin avulla. Yhdistettä valmistetaan yleensä tarvittava määrä juuri ennen käyttöä eikä sitä varastoida.


title: Kobolttitetrakarbonyylihydridi

text: Kobolttitetrakarbonyylihydridiä voidaan käyttää katalyyttinä hydroformyloinneissa ja hydroesteröinneissä.


title: Kaurilan rautatieasema

text:
Kaurilan rautatieasema (lyh.Kri) on lakkautettu rautatieliikennepaikka Tohmajärven kunnan alueella rataosuudella Säkäniemi-Niirala.
Asema on Karjalan radan alkuperäisiä asemia ja sekä rata että asemarakennus Kaurilaan valmistuivat 1894. Kaurilan alkuperäinen nimi oli Haiseva läheisen lammen mukaan mutta se vaihdettiin kyläläisten vaatimuksesta Kaurilaksi 1895. Rautatie toi kylälle uusia asukkaita, joka mahdollisti mm. meijärin ja kansakoulun perustamisen. Asemalla toimi lisäksi ajalle tyypillisesti posti. Liikenne sotien aikana oli vilkasta rajan läheisyyden takia, ja mm. marsalkka C. G. Mannerheim kävi asemalla. Aseman merkitys väheni sotien jälkeen, kun vanhan Karjalan radan liikenne väheni ja Kaurilaan perustettiin uusi seisake aseman itäpuolelle, lähemmäksi uuden Värtsilän kuntakeskusta. Kaurilan miehitys lopetettiin 1958, tavaraliikenne päättyi 1970 ja henkilöliikenne 1987. Ratapiha on purettu, ja liikennepaikka on lakkautettu 27.5.1990. Kaurilan rautatieaseman ratakilometri oli 01. joulukuuta 1970 saakka 560+421 ja alkuperäinen lyhenne oli Krl.
Entiseltä asemalta hieman Tohmajärven suuntaan on tasoristeys nimeltään Kaurila (Patsola).


title: Kaurilan rautatieasema

text: Pian miehityksen loputtua asema jäi vaille käyttöä ja se pääsi ränsistymään. Kaurilan asemalle löytyi kuitenkin uutta käyttöä, kun rakennus päätettiin siirtää asuinkäyttöön Helsingin Meilahteen. Rakennus siirrettiin kivijalkaa myöten maanteitse Helsinkiin, jonne se pystytettiin uudelleen Villa Meilahti-nimellä. Rakennukseen tehtiin pieniä lisäyksiä, kuten lasikuisti ja veranta, mutta muuten se pyrittiin säilyttämään alkuperäisessä asussaan. Tavaramakasiini jäi Kaurilaan, jossa se on yhä olemassa. Myös ratavartijan talo sivurakennuksineen ovat edelleen pystyssä.


title: Afrikan rahaliitto

text: Afrikan rahaliitto on Afrikan Unionin suunnitelma talous- ja rahaliitoksi. Sen päämääränä olisi houkutella Afrikkaan investointeja ja parantaa maanosan kilpailukykyä. Se edellyttäisi Afrikan keskuspankin luomista. Yhtenä mahdollisuutena olisi luoda koko Afrikan kattava yhteisvaluutta. Päämäärä on hahmoteltu vuonna 1991 Abujassa, Nigeriassa. Alun perin tavoitteeseen pyrittiin ennen vuotta 2021. Eri Afrikan osilla on kuitenkin erilaisia pyrkimyksiä ja edellytyksiä asian suhteen.


title: Castagniééé

text: Castagniééé on vuonna 2003 perustettu Veveyssä, Sveitsissä toimiva kustantamo, joka julkaisee teknisiä piirustuksia, taideteoksia ja kirjallisuutta.


title: Castagniééé

text: Kustantamon motto on "Des livres dont vous êtes le lecteur" (”Kirjoja, joiden lukija Te olette”).


title: Unyō (1868)

text: Unyō () oli rautakaarinen puuverhoiltu tykkivene, joka oli varustettu sekä kaksi mastoisella prikitakilalla että höyrykoneella Meiji-restauraation alkuvaiheessa keisarillisen Japanin laivastossa.


title: Unyō (1868)

text: Choshun klaani tilasi vuonna 1868 aluksen A. Hall and Companyltä Aberdeenista ja köli laskettiin ja alus laskettiin vesille vielä vuonna 1868. Alus luovutettiin tilaajalle helmikuussa 1870 nimellä "Unyōmaru".


title: Unyō (1868)

text: Choschun klaani luovutti aluksen keisari Meijille 25. heinäkuuta 1871 ja se nimettiin 29. marraskuuta 1871 "Unyōksi". Alus lähetettiin vuonna 1874 Kyūshūlle Saga-kapinan aikana. Toukokuussa 1875 alus kuljetti diplomaatteja Busaniin Koreaan, kun Japanin hallitus pyrki luomaan diplomaattiset yhteydet Joseon dynastian hallintoon. Neuvottelujen päätyttyä tuloksettomana alus lähetettiin provosoimaan Koreaa sotilaalliseen toimintaan. Seurannut Ganghwa saaren kahakka johti Ganghwan sopimukseen, joka mahdollisti Japanin kaupan Korean niemimaalla.


title: Unyō (1868)

text: Vuonna 18876 alus lähetettiin kukistamaan Hagi-kapinaa. Alus vaurioitui pahoin ajettuaan karille 31. lokakuuta 1876 Adauran edustalla Wakayamassa ja se romutettiin seuraavana vuonna.


title: Hartolan Voima

text: Hartolan Voima on 1927 vuonna perustettu hartolalainen urheiluseura. Seuran lajit ovat yleisurheilu, hiihto ja voimailu. Annika Nurminen (moukarinheittäjä) ja Jarno Poskela (kolmiloikka) ovat edustaneet seuraa.


title: Elämäntaito

text: Elämäntaidoilla tarkoitetaan elämänhallintaa edistäviä taitoja. Ne ovat opittavissa olevia ja harjoiteltavia taitoja, joilla edistetään omaa ja toisten hyvinvointia. Keskeisinä elämäntaitoina pidetään mm. itsetuntemusta ja yhteisön jäsenenä rakentavasti toimimista. Erilaiset elämäntaito-oppaat ovat olleet jo vuosia hyvin suosittuja länsimaissa. Suomeen ne ovat rantautuneet 2000-luvulla. Niistä voi olla tutkimustiedon mukaan hyötyä esimerkiksi masennuksen hoidossa osana muuta kuntoutusta.


title: Elämäntaito

text: Maailman terveysjärjestö määritteli vuonna 1999 seuraavat elämäntaidot, jotka ovat relevantteja kaikissa kulttuureissa:UNICEF listasi samankaltaisia taitoja vuoden 2012 raportissaan, jossa tarkasteltiin myös elämäntaito-käsitettä, sen määrittelyä ja taustaa. Terminä elämäntaito on levinnyt terveyden, kasvatuksen ja sosiaalipolitiikan aloilla, mutta on edelleen vailla selkeää ja yleisesti hyväksyttyä määritelmää. Käsitteen vahvuutena on henkilökohtaisten ja sosiaalisten taitojen liittäminen arkielämään, mutta haasteena on määrittää, mitkä taidot ovat kaikista olennaisimpia. Elämäntaidoilla tarkoitetaan laajaa joukkoa keskenään erilaisia taitoja. Tämä on ongelmallista, sillä jos kaikki taidot nähdään välttämättöminä, käsite menettää hyödyllisyytensä.


title: Elämäntaito

text: Suomessa lasten ja nuorten elämäntaitojen parissa työtä tekevät järjestötoimijat ovat perustaneet keskinäisen Elämäntaitoverkoston.


title: Zeta Persei

text: Zeta Persei on Perseuksen tähdistössä sijaitseva tähti, jonka magnitudi on 2.8 Tähden voi nähdä helposti paljaalla silmällä. Tähti sijaitsee noin 750 valovuoden päässä maapallosta. Zeta Persei on alhaisen luminositeetin ylijättiläistähti, ja sen spektriluokka on B1 lb. Zeta Persei on valtava tähti, jolla on 26-27 kertaa Auringon säde ja 13-16 kertaa Auringon massa.


title: Maailmankirjailijoita

text: Maailmankirjailijoita. Mietelmiä. Esseitä, arviointeja, arvosteluja kirjallisuuden ja näyttämötaiteen aloilta on vuonna 1978 ilmestynyt kokoelma Eino Leinon kirjoituksia. Sen on toimittanut Aarre M. Peltonen ja julkaissut Suomalaisen kirjallisuuden seura. Kirjoitukset on alkujaan julkaistu eri lehdissä, ja niiden aiheina ovat Leinon maailmankirjallisuuden merkittävimpinä pitämät teokset ja niiden tekijät.


title: Maailmankirjailijoita

text: Teoksen toimmittanut Aarre M. Peltonen kirjoittaa jälkisanoissa teoksen taustoista. Leino oli suunnitellut merkittävimpiä kirjailijoita käsittelevää esseesarjaa, joka julkaistaisiin myöhemmin kirjana. Hän ehdotti Uuden Auran päätoimittajalle Kaarle Nestori Rantakarille muutamien esseiden julkaisemista Uudessa Aurassa vuorotellen Helsingin Sanomissa julkaistavien kanssa. Hän kirjoitti esseitä julkaistavaksi aina kevääseen 1915 saakka, jolloin ilmestyi Henrik Ibseniä käsittelevä kirjoitus, jonka Peltosen mukaan oli ollut tarkoitus olla vasta alku laajemmasta Ibsen-kokonaisuudesta.


title: Maailmankirjailijoita

text: Leinon kirjoitustyö jäi kuitenkin kesken. Taustalla työn keskeyttämisessä oli hänen tuoreesta runokokoelmastaan " Elämän koreus" Uudessa Aurassa saamat kielteiset arvostelut. Peltonen pohdiskelee kirjoituksessaan, keitä Leino olisi ottanut kirjoitussarjaansa, jos olisi sitä jatkanut. Hän luettelee saksalaisen, venäläisen ja ranskalaisen kirjallisuuden merkkinimiä. Peltosen mukaan Leino tarkoitti "Maailmankirjailijoita"-teoksen kirjallisuus- ja teatterikriitikon ammattityönsä kokoaviksi tilinteoiksi.


title: Maailmankirjailijoita

text: Leino keskittyi nyt kirjoittamaan Helsingin Sanomiin sarjaa suomenruotsalaisista kirjailijoista, mutta sekin työ keskeytyi Sunnuntai-lehden perustamiskiireiden vuoksi.


title: Maailmankirjailijoita

text: Peltonen on tehnyt Leinon teksteihin jossain määrin kielellistä korjausta, sillä kuten hän sanoo: "vakiintuihan suomen kielen oikeinkirjoitus melkoisesti Leinon kriitikonkautena, ja hän seurasi hyvinkin valppaasti kielenkäytön kehitystä, joten olisi epäoikeudenmukaista Eino Leinoa kohtaan pysyttää tekstit oikeinkirjoituksellisesti hajanaisina, kun ne julkaistaan koottuina samaan niteeseen". Teksteissä on kuitenkin säilytetty Leino ominaispiirteitä, kuten lyhyitä illatiiveja ("huoneesen").


title: Maailmankirjailijoita

text: Teos sisältää esseitä kirjailijoista Homeros, Dante, Cervantes, William Shakespeare, J. W. von Goethe, Henrik Ibsen, Leo Tolstoi, Anatole France, August Strindberg ja heidän tuotannostaan.


title: Maailmankirjailijoita

text: Teoksen aloittaa Leinon – Osmo Pekosen mukaan kuuluisa – essee Homeroksesta, joka alkaa sanoin: "Homeros? Onko se mies? Onko se henkilö? Vai pelkkä nimi? Vai runollinen keksintö ja kansantaru?", jossa Leino pohtii "Odysseian" tekijää.


title: Maailmankirjailijoita

text: (teoksen "Maailmankirjailijoita" aloittava kirjoitus)


title: Bez nazvanija

text: Bez nazvanija (ven. Без названия, "Nimetön") on venäläisen rock-muusikko Nikolai Noskov’n kuudes albumi. Se äänitettiin Saksassa ja sen tuotti Horst Schnebel..


title: Liikenne Tampereella

text: Tampereen liikenne jakautuu auto-, rautatie- ja lentoliikenteeseen. Tampere on liikenteellisesti keskeisessä paikassa, ja sieltä pääsee sekä teitä että rautateitä pitkin kaikkiin suuntiin. Lentoliikennettä palvelee Pirkkalan kunnassa sijaitseva kansainvälinen Tampere-Pirkkalan lentoasema. Lisäksi kesäisin on sisävesiliikennettä sekä Näsijärvellä että Pyhäjärvellä.


title: Liikenne Tampereella

text:
Tampere sijaitsee liikenteellisesti keskeisessä paikassa eteläistä Suomea ja sieltä on lyhyt matka moniin muihin kaupunkeihin. Kaupunkiin kulkee Helsingistä valtatie 3, jonka muuttaminen moottoritieksi toteutettiin suurhankkeena, joka valmistui vaiheittain vuosien 1964 ja 2000 välillä. Pituutta tiellä on 160,6 kilometriä ja se onkin Suomen pisin moottoritie. Tampereelta Nokialle kulkee yhdeksän kilometrin pituinen moottoritie (Valtatie 12). Tampereen kolmas moottoritie, itäinen ohitustie (valtatie 9), valmistui 1996, ja kulkee välillä Atala (Tampere) – Lakalaiva (Tampere). Sitä jatkettiin Ylöjärvelle asti suurhankkeella (Tampereen läntinen kehätie valtatie 3), jolloin se yhtyy Lakalaivassa Tampereen itäiseen ohitustiehen. Läntisen kehätien Kalkku–Pirkkala (1-vaiheen) avajaiset olivat 2. lokakuuta 2006, Läntinen kehätie oli kokonaisuudessaan valmis 15. joulukuuta 2008. Tampereella on myös Suomen ainoa nelitasoinen eritasoliittymä Lakalaivassa 3-tien ja 9-tien risteyksessä.
Tampereen kaupunkiliikenteessä matkoista tehdään noin 60 prosenttia autolla. Tamperelaiset omistavat vuoden 2011 lopussa 98 000 autoa, mikä on 15,7 prosenttia enemmän kuin vuonna 2005. Ympäryskunnat autoistuvat vielä Tamperetta nopeamminkin. Autojen määrän kasvu on lisännyt myös Tampereen liikennemääriä pääteillä ja -kaduilla.


title: Liikenne Tampereella

text: Tampereen kaupunki vastaa joukkoliikenteen viraanomaisena Tampereen lisäksi Kangasalan, Lempäälän, Nokian, Oriveden, Pirkkalan, Vesilahden ja Ylöjärven alueella. Vuonna 2013 sisäisestä joukkoliikenteestä vastasi 71-prosenttisesti liikennelaitos Tampereen Kaupunkiliikenne.


title: Liikenne Tampereella

text: Tampereelta pääsee junalla kaikkiin pääilmansuuntiin. Tampere onkin yksi Suomen vilkkaimmista rautatieliikenteen keskuksista. Tampereelta on suoria junia useisiin Suomen kaupunkeihin ja matka-ajat ovat lyhyitä keskeisen sijainnin ansiosta. Tampereen asemalle saapuu ja sieltä lähtee päivittäin noin 150 junaa, joissa on vuosittain 8 miljoonaa matkustajaa.


title: Liikenne Tampereella

text: Tampereen raitiotiehanke on rakennusvaiheessa. 7. marraskuuta 2016 Tampereen kaupungivaltuusto päätti raitiotien rakentamisesta äänin 41–25 (1 tyhjä). Ensimmäisen vaiheen reitti kulkee Hervannasta Pyynikintorille sekä Pyynikintorin yliopistollisen sairaalan välillä valmistuen 2021. Toisen vaiheen on määrä valmistua 2024, jolloin länsi-Tampereellekin rakennetaan raitioteitä.


title: Liikenne Tampereella

text: Kaupungissa toimi myös johdinautoliikenne vuosina 1948–1976.


title: Liikenne Tampereella

text: Lähijunaliikettä yritetään parantaa liikennejärjestelmän toimivuutta ja palvelutasoa lisäämällä, sekä panostamalla lippujärjestelmään ja liikennöintiin.


title: Liikenne Tampereella

text: Tampereen lentoliikennettä palvelee kansainvälinen Tampere-Pirkkalan lentoasema. Finavian matkustajamäärätilastossa se oli 357 082 matkustajalla vuonna 2015 Suomen neljänneksi vilkkain lentoasema. Lentoasemalta lennetään kesäkaudella yhdeksää, talvella neljää ulkomaan reittiä. Matkustajamäärät putosivat edellisvuodesta yli 13 prosenttia. Pirkkalassa toimivat myös Ilmavoimat, mutta Hornetit lähtivät sieltä vuonna 2014.


title: Liikenne Tampereella

text: Kesäisin Tampereelta on sisävesiliikennettä Näsijärvellä Mustanlahden satamasta Ruoveden kautta Virroille sekä Pyhäjärvellä Laukontorin satamasta Hämeenlinnaan. Tampereelta liikennöineitä sisävesilaivoja ovatTampereella on vuonna 2016 noin 850 kilometriä jalankulku- ja pyöräteitä. Niistä katualueilla on 600 ja puistoalueilla 250 kilometriä.


title: Liikenne Tampereella

text: Tampereella on pyritty 2010-luvulla panostamaan kevyen liikenteen sujuvuuteen. Kaupunki on muun muassa mukana vuonna 2011 määritelyssä valtakunnallisessa liikennestrategiassa, jonka tavoitteena on kasvattaa kävely- ja pyöräilymatkoja 20 prosenttilla.


title: Liikenne Tampereella

text: Tampere sai vuonna 2013 Vuoden pyöräilykunta -tittelin. Sen perusteena oli pyöräilyn voimakas kehittäminen parin edellisen vuoden aikana. Vuonna 2015 tehdyn kyselytutkimuksen mukaan sekä pyöräilyn että kävelyn houkuttelevuus oli kasvanut vuosien 2014 ja 2015 aikana, vaikka esimerkiksi pyöräily-ympäristö sai paljon kritiikkiä työmaiden väliaikaisista liikennejärjestelyistä.


title: Eddie Alvarez

text: Edward Alvarez (s. 11. tammikuuta 1984 Philadelphia, Pennsylvania) on yhdysvaltalainen vapaaottelija. Hän on entinen UFC:n kevytsarjan mestari. Alvarez on myös entinen Bellatorin kaksinkertainen kevytsarjan mestari.


title: Eddie Alvarez

text: Alvarez esiintyi tosi-tv-sarjassa "Bully Beatdown".


title: Eddie Alvarez

text: Alvarez aloitti vapaaottelussa kilpailemisen ammattilaisena joulukuussa 2003, jolloin hän kohtasi Anthony Ladonnan Ring of Combatissa. Alvarez voitti kamppailun tyrmäyksellä ensimmäisessä erässä. Alvarez otteli myös muissa vapaaottelujärjestöissä, kuten Reality Fighting, Euphoria ja BodogFight. Reality Fighting 7 -tapahtumassa Alvarez voitti uransa ensimmäisen mestaruuden vasta kolmannessa ammattilaisottelussaan. Hän voitti Chris Schlesingerin luovutuksella minuutissa ja hänet palkittiin Reality Fightingin välisarjan mestaruudella. 2006 Alvarez siirtyi ottelemaan MFC järjestöön, jossa hän saavutti välisarjan mestaruuden joulukuussa 2006. Tuolloin hän kohtasi uransa yhdeksännessä kamppailussa Aaron Rileyn, jonka Alvarez voitti tyrmäyksellä noin minuutissa. MFC-järjestö muutti nimensä BodogFightiksi, kun Alvarezin oli määrä puolustaa ensimmäistä kertaa mestaruuttaan Nick Thompsonia vastaan. Huhtikuussa 2007 Venäjällä käyty kamppailu päättyi Alvarezin tekniseen tyrmäys tappioon ja näin menetti mestaruutensa. Se oli samalla Alvarezin uran ensimmäinen tappio. Sitä ennen hän oli voittanut kymmenen kamppailua peräkkäin.


title: Eddie Alvarez

text: 2008 Alvarez matkasi Japaniin ja osallistui DREAMin järjestämään kevyensarjan turnaukseen. Hän voitti avauskierroksella Andre Amaden teknisellä tyrmäyksellä ensimmäisessä erässä. Alvarez eteni voiton myötä seuraavalla kierrokselle, jossa hän kohtasi Shooton välisarjan mestarin Joachim Hansenin. Alvarez voitti heidän välisen kamppailun tuomariäänin. Välierissä hän kohtasi Tatsuya Kawajirin, jonka Alvarez voitti teknisellä tyrmäyksellä ensimmäisessä erässä. Voiton myötä hänen oli määrä otella loppuottelussa Shinya Aokia vastaan, mutta joutui jättämään väliin saatuaan vakavan haavan Kawajiria vastaan käydyssä kamppailussa.


title: Eddie Alvarez

text: Joulukuussa 2008 Alvarez sai tilaisuuden otella Aokia vastaan "Dynamite!! 2008" -tapahtumassa, jossa oli panoksena WAMMA (World Alliance of Mixed Martial Arts) kevyensarjan mestaruus. Alvarez hävisi kamppailun puolessatoista minuutissa kantapäälukolla.


title: Eddie Alvarez

text: Alvarez palasi takaisin Yhdysvaltoihin 2009 allekirjoitettuaan sopimuksen Bellatorin kanssa. Hän osallistui kahdeksan ottelijan kevyensarjan turnaukseen ja voitti avauskierroksellaan Greg Loughranin giljotiinikuristuksella. Toisella kierroksella hän voitti Eric Reynoldsin takakuristuksella kolmannessa erässä. Voiton myötä Alvarez eteni loppuotteluun, joka pidettiin kesäkuussa 2009 "Bellator 12" -tapahtumassa. Hän kohtasi Toby Imadan, jonka Alvarez voitti takakuristuksella toisen erän alussa. Hänestä tuli samalla Bellatorin ensimmäinen kevyensarjan mestari.


title: Eddie Alvarez

text: 2010 Alvarez otteli kaksi kertaa ei mestaruusottelua. Hän voitti Josh Neerin takakuristuksella toisessa erässä ja myöhemmin lokakuussa Roger Huertan teknisellä tyrmäyksellä. 2. huhtikuuta 2011 Alvarez puolusti ensimmäisen kerran kevyensarjan mestaruuttaan Pat Currania vastaan, joka oli voittanut 2010 Bellatorin kevyensarjan turnauksen. "Bellator 39" -tapahtumassa käyty mestaruuskamppailu päättyi Alvarezin voittoon tuomariäänin. Hän puolusti mestaruuttaan toisen kerran marraskuussa 2011 Michael Chandleria vastaan. Alvarez kuitenkin hävisi kamppailun neljännessä erässä takakuristuksella ja menetti mestaruutensa. Ottelun jälkeen Alvarez sai vastaansa Shinya Aokin, jolle hän oli hävinnyt urallaan aiemmin Japanissa luovutuksella. Kaksikko kohtasi toisensa huhtikuussa 2012, jolloin Alvarez oli parempi voitettuaan kamppailun teknisellä tyrmäyksellä ensimmäisessä erässä. Alvarez voitti myös toisen kamppailunsa tyrmäyksellä Patricky Freirea vastaan ensimmäisessä erässä, jonka myötä hän sai tilaisuuden otella uudelleen kevyensarjan mestaruudesta. Chandler oli voittanut Alvarezilta mestaruuden ja oli sitä ennen puolustanut mestaruuttaan kahdesti. "Bellator 106" -tapahtumassa käyty kamppailu päättyi Alvarezin voittoon hajaäänin. Voiton myötä Alvarez voitti Bellatorin kevyensarjan mestaruuden toistamiseen. Hän kuitenkin luovutti mestaruutensa allekirjoitettuaan sopimuksen UFC:n kanssa.


title: Eddie Alvarez

text: 24. elokuuta 2014 UFC ilmoitti tehneensä sopimuksen Alvarezin kanssa. Hän otteli ensimmäisen kerran UFC:ssä 27. syyskuuta 2014 Donald Cerronea vastaan. Alvarez hävisi kamppailun tuomariäänin. Seuraavan kerran Alvarez otteli kesäkuussa 2015 Gilbert Melendezia vastaan, jonka hän voitti hajaäänin. Voitettuaan Anthony Pettisin edellisen ottelun tapaan hajaäänin tammikuussa 2016, sai Alvarez voiton myötä mahdollisuuden otella kevytsarjan mestaruudesta Rafael dos Anjosia vastaan.


title: Eddie Alvarez

text: Alvarez kohtasi hallitsevan mestarin dos Anjosin 7. heinäkuuta 2016 "" -tapahtumassa. Viisieräinen mestaruuskamppailu päättyi Alvarezin voittoon ensimmäisessä erässä teknisellä tyrmäyksellä. Hänet palkittiin ottelun jälkeen Illan suoritus bonuksella. Alvarez voitti kevytsarjan mestaruuden uransa neljännessä UFC-ottelussa.


title: Eddie Alvarez

text: Alvarez puolusti ensimmäistä kertaa mestaruuttaan 12. marraskuuta 2016. Hän sai vastaansa höyhensarjan hallitsevan mestarin Conor McGregorin, jolle Alvarez hävisi teknisellä tyrmäyksellä toisessa erässä.


title: Eddie Alvarez

text: Tappion jälkeen Alvarez otteli Dustin Poirieria vastaan toukokuussa 2017. Ottelu keskeytettiin ja tulos mitätöitiin, kun ottelun tuomari Herb Dean katsoi Alvarezin polviosumien olleen tahattomia. Eikä Poirier kyennyt jatkamaan ottelua. Alvarez kohtasi seuraavaksi joulukuussa voittamattoman Justin Gaethjen. Hän voitti ottelun teknisellä tyrmäyksellä kolmannessa erässä, potkaistuaan Gaethjea polvella päähän.


title: Eddie Alvarez

text: 2018 heinäkuussa Alvarez otteli uusintaottelun Poirieria vastaan, kun kaksikon ensimmäinen ottelu päättyi kyseenalaisesti. Alvarez hävisi Calgaryssa käydyn kamppailun toisessa erässä teknisellä tyrmäyksellä.


title: Juhani Kolehmainen

text: Juhani Erik Kolehmainen (s. 1933) on suomalainen vakuutusjohtaja, koulutukseltaan filosofian maisteri. Hän on ollut Eläke-Varman apulaisjohtaja 1965–1970, johtaja 1970–1979 ja toimitusjohtaja 1979–1993.


title: Raimo Konttinen

text: Raimo Juhani Konttinen (1939–2009) on suomalainen kasvatustieteilijä. Hän on ollut Jyväskylän yliopiston kasvatustieteiden tutkimuslaitoksen kasvatustieteiden metodologian professori 1972–1994. Hänen tutkimuskohteitaan ovat olleet kasvatuksen mittauksen ongelmat, joita hän on käsitellyt teoksessa "Testiteoria", sekä tietokoneen opetuskäyttö.


title: Timo Koponen (suurlähettiläs)

text: Timo Heikki Koponen (s. 1942) on suomalainen diplomaatti, koulutukseltaan valtiotieteiden maisteri. Hän on ollut ministerineuvos Kööpenhaminassa 1981–1985, toimistopäällikkö ulkoministeriössä 1985–1989, Suomen suurlähettiläs Jakartassa 1989–1992 ja Bukarestissa 1992–1996. Hän on ollut suurlähettiläs myös Reykjavikissä 2000–2004.


title: Elina Miettinen

text: Elina Miettinen (s. Belomorsk, Venäjän SNFT, Neuvostoliitto) on suomalainen balettitanssija, joka on esiintynyt American Ballet Theatressa New Yorkissa vuodesta 2008. Aiemmin hän tanssi Suomen Kansallisbaletissa ja kävi Mäkelänrinteen lukion. Hän on ensimmäinen suomalainen ballerina, joka on saanut kiinnityksen American Ballet Theatreen (2008).


title: Matti Kopra

text: Matti Sakari Kopra (s. 24. helmikuuta 1940 Keuruu) on suomalainen eläkkeellä oleva yleisesikuntaupseeri. Hänet ylennettiin kenraaliluutnantiksi 1991. Vuosina 1976–1980 Kopra toimi Moskovassa apulaissotilasasiamiehenä ja tämän jälkeen 1980–1984 Uudenmaan Rakuunapataljoonan komentajana. Kopra oli jalkaväen tarkastaja 1988–1990 ja koulutuspäällikkö vuodesta 1990–1992, pääesikunnan operaatiopäällikkö 1993–1994 ja päällikkö vuodesta 1994.


title: Matti Kopra

text: Kopran isä oli kenraaliluutnantti Tauno Kopra ja poika kansanedustaja Jukka Kopra.


title: Semana

text: Semana on kolumbialainen viikoittain ilmestyvä aikakauslehti.  Semana on osa Publicaciones Semana S.A –mediaryhmää. Se ilmoittaa olevansa poliittisesti sitoutumaton, mutta useat Semanan toimittajat suhtautuvat kriittisesti Kolumbian entiseen presidenttiin Álvaro Uribeen. Alberto Lleras Camargo (joka toimi myös maan presidenttinä) perusti Semanan 7. Elokuuta 1946. Sen esikuvina olivat muun muassa Time ja Newsweek. Kolumbialainen aikakauslehti joutui vakaviin vaikeuksiin, kun Fidel Castro esiintyi lehden etukannessa ja Semana suljettiin vuosien 1961 ja 1982 väliseksi ajaksi. Lehti perustettiin uudelleen 11. toukokuuta 1982 Felipe López Caballeron toimesta. Kyseistä päivämäärää pidetään nykyisin lehden varsinaisena perustamisajankohtana.


title: Semana

text: Semana uutisoi viikoittain omien sanojensa mukaan analyyttisesti kolumbialaisia kiinnostavista ajankohtaisista tapahtumista. Lehdessä on myös laajoja henkilöjuttuja merkittävistä kolumbialaisista henkilöistä (esimerkiksi Gabriel García Márquezista on tehty useita artikkeleita). Useat merkittävät kolumbialaiset (muun muassa korruptiosta syytetty entinen presidentti Ernesto Samper) ovat sanoneet Semanan uutisoinnin vaikuttaneen heidän uraansa ja elämäänsä hyvällä tai huonolla tavalla. Semanalla arvioitiin vuonna 2009 olevan yli miljoona lukijaa. Lehden päätoimittajana toimii nykyisin Álvaro Sierra.


title: Suvi Nissinen

text: Suvi Nissinen (s. 24. tammikuuta 1999) on suomalainen taidoka, joka edustaa Järvenpään taidoseuraa. Nissinen aloitti taidouransa 2009 Järvenpäässä ja on nykyään vyöarvoltaan 1 dan. Vuoden 2017 MM-kilpailuista Nissinen voitti hokein henkilökohtaisen maailmanmestaruuden.


title: Conrad Malte-Brun

text: Conrad Malte-Brun (12. elokuuta 1775 Thisted, Tanska – 14. joulukuuta 1826), alkuperäiseltä nimeltään Malte Conrad Bruun, syntyi Thistedissä vuonna 1775. Vuonna 1800 hän lähti maanpakoon, koska hänen julkaisunsa kannattivat Ranskan vallankumousta. Hän asettautui Pariisiin Ranskaan, jossa hän toimi toimittajana ja maantieteilijänä. Vuonna 1821 hän perusti Société de Géographie de Paris’in. Hän myös toimi järjestön ensimmäisenä sihteerinä. Hän kuoli vuonna 1826.


title: Ilkka Hollo

text: Ilkka Pentti Hollo (s. 10. marraskuuta 1944 Tampere) on kenraaliluutnantti evp, joka toimi Puolustusvoimain pääesikunnan päällikkönä.


title: Ilkka Hollo

text: Hollo syntyi varastopäällikkö Jorma Hollon ja konttoristi Anna Tirkkosen perheeseen. Hänen ensimmäinen puolisonsa (1967-1970) oli Riitta Sassi ja toinen vuodesta 1971 on Pirjo Tuulikki Iskanius. Hollo tuli ylioppilaaksi 1963 ja valmistui Kadettikoulusta 1967 ja Sotakorkeakoulusta 1977, kapteenikurssin hän suoritti 1971. Hän toimi Hämeen jääkäripataljoonassa koulutusupseerina ja komppanianpäällikkönä 1967-1968, Reserviupseerikoulussa koulutusupseerina 1968-1972 ja koulun johtajana 1991-1992. Pääesikunnan esikuntaupseeri Hollo oli 1972-1975 ja 1977-1980, puolustusvoimain komentajan adjutantti 1980-1984, sotilasasiamies Oslossa 1984-1988, Karjalan jääkäripataljoonan komentaja 1988-1990, Pohjois-Karjalan prikaatin komentaja 1990 ja Lapin sotilasläänin komentaja 1993-1994. Puolustusministeriön puolustuspoliittisen osaston päälliköksi hänet nimitettiin 1994. Hollo ylennettiin vänrikiksi 1964, luutnantiksi 1967, yliluutnantiksi 1970, kapteeniksi 1973, majuriksi 1978, everstiluutnantiksi 1986, everstiksi 1990 ja kenraalimajuriksi 1993.


title: Ilkka Hollo

text: Hollo erosi Suomen puolustusvoimien palveluksesta kenraaliluutnanttina ja Puolustusvoimain pääesikunnan päällikkönä vuoden 2002 lopussa, hänen seuraajansa tehtävässä oli kenraaliluutnantti Kari Rimpi.


title: Pekka Korhonen (tilastotieteilijä)

text: Pekka Juhani Korhonen (s. 26. marraskuuta 1944 Kuopio) on suomalainen tilastotieteilijä. Hän on ollut Helsingin kauppakorkeakoulun tilastotieteen professori vuodesta 1988. Hänen tutkimuskohteensa on ollut taloustieteellisessä tutkimuksessa sovellettava tilastotiede.


title: Urpo Kortela

text: Urpo Kauko Juhani Kortela (s. 1945) on suomalainen tekniikantutkija. Hän on ollut Oulun yliopiston säätö- ja systeemitekniikan professori vuodesta 1986. Hänen tutkimuskohteensa on ollut prosessinohjaus.


title: Markku Koskenvuo

text: Markku Juhani Koskenvuo (s. 1945) on suomalainen lääkäri. Hän on ollut Turun yliopiston kansanterveystieteen professori vuodesta 1989–2004. Hän on tutkinut sepelvaltimotaudin epidemiologiaa. Hän on ollut Helsingin yliopiston dosentti vuodesta 1983. ja vuodesta 2004 epidemiologian professori.


title: Markku Koskenvuo

text: Koskenvuon veli on professori Kimmo Koskenvuo.


title: Manfred Mann’s Earth Band

text: Manfred Mann’s Earth Band on brittiläinen progressiivista rockia ja popia soittava yhtye. Sen perusti 1970-luvun alussa eteläafrikkalaissyntyinen Manfred Mann, joka oli aiemmin soittanut yhtyeissä Manfred Mann ja Manfred Mann Chapter Three. Earth Bandin musiikki oli Mannin aikaisempiin yhtyeisiin verrattuna perinteisempää rockia. Yhtyeen albumi "The Roaring Silence" (1976) nousi top teniin, ja albumilta otettu Springsteen-cover ”Blinded by the Light” nousi singlelistan ykköseksi. Yhtye toimii edelleen.


title: Barbaarielokuva

text: Barbaarielokuva on fantasiaelokuvan lajityyppi, jonka määrittäviä piirteitä ovat lihaksikkaat ja vähäpukeiset päähenkilöt, myyttisiä ja yliluonnollisia elementtejä sisältävä miljöö sekä runsas seksi ja väkivalta. Ensimmäiset barbaarielokuvat ilmestyivät 1970-luvun lopulla ja niiden suosion huippukausi ajoittui seuraavan vuosikymmenen ensimmäisellä puoliskolle. Lajityypin perusteokseksi muodostui vuonna 1982 ilmestynyt "Conan barbaari". Barbaarielokuvat tunnetaan myös miekka ja magia -elokuvina samannimisen kirjallisuudenlajin mukaan.


title: Barbaarielokuva

text: Barbaarielokuvat ovat amerikkalaisen fantasiakirjailija Robert E. Howardin ja tämän luoman sankarin Conan barbaarin henkisiä perillisiä. Elokuvallisia edeltäjiä olivat italialaiset peplum-elokuvat, jotka yleensä kertoivat antiikin mytologioista kuten Herculeksesta. Muutamia barbaarielokuvia tehtiin jo 1970-luvun lopulla ja 1980-alussa, mutta varsinaisen barbaaribuumin käynnisti vuonna 1982 ilmestynyt, John Miliusin ohjaama "Conan barbaari", jossa pääosaa esitti Arnold Schwarzenegger. "Conan barbaarissa" esiintyivät kaikki barbaarielokuvien peruselementit ja seuraavien parin vuoden aikana tehtiin useita kymmeniä elokuvia jotka pyrkivät ratsastamaan sen menestyksellä. Barbaarielokuvia tuotettiin paljon varsinkin Italiassa, ja kasvavat kotivideomarkkinat mahdollistivat halvalla tehtyjen elokuvien taloudellisen menestyksen. Vuoteen 1987 mennessä buumi oli ohi eikä barbaarielokuvia sen jälkeen ole juurikaan tehty.


title: Barbaarielokuva

text: Barbaarielokuville on leimallista, että ne ovat variaatioita muutamasta perusjuonikuviosta. Barbaarielokuvan sankari on myyttisessä menneisyydessä tai fantasiamaailmassa asuva barbaari, joka taistelee pahuutta vastaan. Yleensä päähenkilö on korostetun maskuliininen mies, mutta jotkin barbaarielokuvat kertovat naissotureista. Sekä mies- että naisbarbaarit tapaavat olla barbaarielokuvissa hyvin vähäpukeisia. Tarinan konna tai hänen kätyrinsä on usein paha velho. Tyypillinen barbaarielokuva alkaa päähenkilön kotikylän tuhoamisella. Sankari on ainoa eloonjäänyt ja päättää kostaa vanhempiensa kuoleman. Toisinaan tähän liittyy profetia. Joskus päähenkilö on tarinan alussa vasta lapsi ja joutuu varttumaan kovissa olosuhteissa, oppien näin seikkailuissa tarvitsemiaan taitoja. Mieheksi kasvamiseen liittyy monesti myyttisen tai maagisen aseen haltuun saaminen. Sankari lähtee tutkimaan maailmaa ja etsimään tarinan konnaa. Seikkailujensa aikana hän saa mukaansa uskollisia apureita ja kohtaa erilaisia vaaroja, joista osa on yliluonnollisia. Usein tarinassa esiintyy myös neito pulassa, jonka sankari pelastaa. Lopussa päähenkilö surmaa vihollisensa ja suuntaa uusiin seikkailuihin.


title: Brovello-Carpugnino

text: Brovello-Carpugnino on kunta Pohjois-Italiassa Verbano-Cusio-Ossolan maakunnassa Piemonten alueella. Brovellon naapurikunnat ovat Armeno, Gignese, Lesa, Massino Visconti ja Stresa.


title: Bee

text: Bee on kunta Pohjois-Italiassa Verbano-Cusio-Ossolan maakunnassa Piemonten alueella. Been naapurikunnat ovat Arizzano, Ghiffa, Premeno ja Vignone.


title: Suomen Muotoilukasvatusseura

text: Suomen Muotoilukasvatusseura SuoMu ry on muotoiluoppimiseen vihkiytynyt yhdistys. SuoMu tuottaa oppimateriaalia ja alan tutkimusta, toimii eri kohderyhmien parissa tapahtumissa ja kouluissa sekä suunnittelee konsepteja opetukseen ja yrityksille.


title: Suomen Muotoilukasvatusseura

text: SuoMu perustettiin vuonna 2013 edistämään muotoilukasvatuksen käyttöä. SuoMun toiminnassa on mukana eri alojen muotoilijoita, opettajia, kädentaitajia sekä kulttuuri-, viestintä- ja markkinointialan tekijöitä. SuoMu tuottaa opetus- ja tapahtumasisältöjä sekä tekee yhteistyötä opetus- ja kulttuurialan toimijoiden kanssa. Vuonna 2014 SuoMu julkaisi muotoilukasvatusta peruskouluun yhteistyössä Taiteen edistämiskeskuksen ja Designmuseon kanssa.


title: Suomen Muotoilukasvatusseura

text: SuoMu tekee yleisötyötä tuottamalla SuoMun Kiertävän Muotoilukoulun tapahtumia muun muassa kirjastoissa, kulttuuritaloilla ja yleisötapahtumissa. Kiertävä muotoilukoulu tekee yhteistyötä koulujen kanssa työpajojen ja projektien muodossa. SuoMun ohjaajat ovat muotoilijoita, opettajia ja muotoilua ammatissaan käyttäviä eri alojen toimijoita, joille toiminta tarjoaa uudenlaisen ammatillisen kentän yleisötyön, opetuksen ja ohjaustoiminnan parissa.


title: Paavo Nurmen kotimuseo

text: Paavo Nurmen kotimuseo on Paavo Nurmen lapsuudenkotiin Turkuun perustettu kotimuseo. Nurmi asui huoneen ja keittiön käsittävässä perheen asunnossa vuodesta 1903, jolloin perheen isä osti asunnon, vuoteen 1932, jolloin hän lopullisesti muutti pois kotoa, joskin hän oli jo asunut muualla opintojen ja urheilun vuoksi. Isä kuoli 1910, ja perheen äidin Matildan kuoltua 1936 asunto oli Nurmen sisarusten hallussa vuoteen 1960, minkä jälkeen asunnon kunto alkoi heiketä. Turun kaupunki kunnosti asunnon, ja se avattiin yleisölle 10. kesäkuuta 1997.


title: Paavo Nurmen kotimuseo

text:
Urheilumuseo vuokrasi asunnon Turun kaupungilta vuodesta 2000 alkaen ja sisusti sen museoksi. Asunnossa on osittain alkuperäistä Nurmen aikaista esineistöä. Lisäksi sinne on hankittu aikakauden tyypillisiä esineitä.
Museo on avoinna Nurmen syntymäpäivänä 13. kesäkuuta ja sopimuksen mukaan muulloinkin.


title: Esa Arra

text: Esa Kultimo Arra (25. syyskuuta 1911 – joulukuu 1977) oli amerikansuomalainen New Yorkissa asunut toimittaja ja ulkomaankirjeenvaihtaja.


title: Esa Arra

text: Arra oli New Yorkissa ilmestyneen suomen- ja englanninkielisen New Yorkin Uutiset -lehden päätoimittajana. Hän toimi myös vuodesta 1956 aina 1960-luvun lopulle saakka Uusi Suomi -lehden avustajana Yhdysvalloissa.


title: Lentokoneen turvaohje

text: Lentokoneen turvaohje on matkustajalentokoneesta, yleensä istuintaskusta, löytyvä kortti, jonka tarkoitus on yhdessä turvallisuusdemonstraation kanssa kertoa matkustajille turvallisuudesta lennolla sekä erityisesti toiminnasta hätätilanteissa.


title: Lentokoneen turvaohje

text: Ensimmäiset turvaohjekortit tulivat käyttöön 1920-luvun lopussa. 1930-luvulla turvaohjeet olivat vielä täysin tekstimuotoisia. Ensimmäiset kuvat kortteihin tuli 1940-luvulla, jolloin korttien tärkeä tehtävä oli myös rohkaista lentopelkoisia matkustajia. Korteissa oli humoristisia iskulauseita, kuten ”pelastusliivit ovat muodikkaita ja varsin hyvin räätälöityjä” ja ”ei märkiä jalkoja Teille” sekä hauskoja kuvia.


title: Lentokoneen turvaohje

text: Lentokoneiden monimutkaistuessa 1960-luvun alussa myös turvaohjeisiin alkoi tulla enemmän tietoa, kuten valokuvia ja kaavioita happinaamarin ja pelastusliivien käytöstä sekä hätäuloskäyntien sijainnista. Rahan säästämiseksi monet lentoyhtiöt painoivat vain yhdenlaisia turvaohjeita, joista näkyi hätäuloskäyntien sijainti eri konetyypeissä. Yhdysvaltain ilmailuviranomainen FAA kielsi nämä ”laivastokortit” vuonna 1967 ja määräsi, että joka konetyypillä tulee olla oma turvaohjeensa.


title: Lentokoneen turvaohje

text: Ilmailuviranomaiset vaativat, että turvaohjeista löytyvät vähintään seuraavat asiat.Koska turvaohjeen lukeminen on vapaaehtoista, vain harva tutustuu siihen ennen lentoa. National Transportation Safety Boardin vuonna 2000 tekemän tutkimuksen mukaan 68 prosenttia matkustajista ei edes vilkaissut turvaohjetta. 44 prosenttia matkustajista ei tutustunut turvaohjeeseen eikä seurannut turvademonstraatiota. Suurin osa ilmoitti syyksi aiemman kokemuksen lentomatkustamisesta ja turvaohjeista.


title: Lentokoneen turvaohje

text: Ongelmia tuottaa myös kuvallisten ohjeiden ymmärtäminen. FAA julkaisi aiheesta vuonna 2013 tutkimuksen, jossa matkustajilta kysyttiin turvaohjeiden kuvien merkityksiä. Yksittäisten kuvien sisällön ymmärrys vaihteli tutkimuksessa 70 prosentista vain 18 prosenttiin. Erityisen suuria vaikeuksia oli niillä, jotka eivät koskaan olleet lentäneet.


title: Lentokoneen turvaohje

text: Turvaohjeet ovat ilmailuharrastajien keskuudessa suosittuja keräilyesineitä, sillä ne kuvastavat aikaa ja kulttuuria, jossa ne on valmistettu, sekä erilaisia tyylejä.


title: Futarkia

text: Futarkia on ekonomisti Robin Hansonin kuvailema hallintomuoto, jossa valitut virkamiehet käyttävät ennustemarkkinoita hyväkseen määritellessään positiivisinta menettelytapaa.


title: Futarkia

text: Hallinnolla on päätettävään pitäisikö tiettyä infrastruktuuriprojektia rahoittaa. Futarkiassa luodaan tällöin kaksi ennustemarkkinaa, joissa ihmiset lyövät vetoa onko bruttokansantuote isompi vai pienempi esimerkiksi vuoden kuluttua päätöksestä. Markkinan sulkeuduttua katsotaan kummalla vaihtoehdolla bruttokansantuote arvioidaan olevan suurempi ja tehdään päätös sen mukaan. Vuoden kuluttua on tiedossa oikea sen hetkinen bruttokansantuote. Tällöin ennustemarkkinoissa oikein arvioineet voittavat rahaa ja väärin arvioineet häviävät.


title: Bull vs. Vertti

text: Bull vs. Vertti on 19. syyskuuta 2016 Fox-kanavalla alkanut tositelevisiosarja, jossa personal trainerit Jari "Bull" Mentula ja Vertti Harjuniemi kilpailevat valmentajina. Sarjan jokaisessa jaksossa seurataan kahta kilpailijaa, jossa heidät laitetaan kisaamaan keskenään erilaisissa lihasvoimaa vaativissa lajeissa. Voittajaksi selviytyy se parivaljakko joka onnistuu saamaan seuraavan kymmenen viikkoa kestäneessä fyysisessä ja henkisessä valmennuksessa suurimmat muutokset aikaiseksi.


title: Andien diplomaattinen kriisi 2008

text: Andien diplomaattisella kriisillä viitataan Kolumbian, Ecuadorin ja Venezuelan välirikkoon vuonna 2008. Kriisi ei johtanut sotaan ja se saatiin lopulta ratkaistua diplomatian keinoin.


title: Andien diplomaattinen kriisi 2008

text: Kriisi alkoi, kun Kolumbian ilmavoimat hyökkäsi FARCin leiriä vastaan Ecuadorin puolella tappaen FARCin päällystöön kuuluneen Raúl Reyesin. Kolumbian silloinen presidentti Álvaro Uribe ilmoitti Kolumbian asevoimien operaatiosta Ecuadorille jälkikäteen pahoitellen tapausta. Ecuadorin presidentti Rafael Correa tuomitsi rajaloukkauksen ja kutsui iskua kylmäveriseksi (FARC-sissejä vastaan hyökättiin heidän nukkuessaan). Ecuador kutsui diplomaattinsa pois Kolumbiasta vaatien Kolumbialta anteeksipyyntöä. Venezuelan entinen presidentti Hugo Chávez kutsui iskua pelkurimaiseksi, kehui Reyesia ”hyväksi vallankumoukselliseksi” ja sanoi Venezuelan olevan valmis puolustamaan Ecuadoria. Chávez vertasi Kolumbian toimia Israelin toimiin Lähi-idässä ja varoitti Kolumbiaa olemaan hyökkäämästä Venezuelaan. Venezuela sulki Kolumbian suurlähetystön, kutsui suurlähettiläänsä kotiin Kolumbiasta ja lähetti joukkoja Kolumbian rajalle. Myös Nicaragua ilmoitti välirikosta Kolumbian kanssa.


title: Andien diplomaattinen kriisi 2008

text: Useat Latinalaisen Amerikan maat (esimerkiksi Brasilia ja Meksiko) tuomitsivat Kolumbian iskun. Fidel Castro tuomitsi iskun ja sanoi sen olleen "hirveä rikos". Kritiikkiä Kolumbian iskua kohtaan herätti myös se, että FARCin kanssa oltiin neuvottelemassa panttivankien vapauttamisesta, jossa Reyes oli keskeisessä roolissa. Uribe ilmoitti, että Kolumbialla on oikeus puolustaa itseään Ecuadorissa oleskelevien FARC-sissien aggressioilta ja syytti Correan vastaanottaneen rahaa äärivasemmistolaiselta sissiliikkeeltä. Correa kiisti syytteet ja totesi, että viidakkoalueita on ”työlästä valvoa”. Yhdysvallat tuki Kolumbiaa kriisissä ja varoitti Venezuelaa "provokatiivisista liikkeistä. Kriisi saatiin lopulta selvitettyä diplomatian keinoin Santo Domingossa järjestetyssä huippukokouksessa, jossa muun muassa Dominikaanisen tasavallan entinen presidentti Leonel Fernández ja Amerikan valtioiden järjestö toimivat välittäjinä. Nicaragua ilmoitti korjaavansa välinsä Kolumbian kanssa. Uribe pyysi elokuussa 2009 anteeksi Ecuadorin puolelle tehtyä iskua. Correa hyväksyi Uriben anteeksipyynnön ja maat alkoivat lämmitellä suhteitaan. Kolumbian ja Venezuelan välit lämpenivät hitaammin. Uribe syytti Venezuelaa FARC-sissien tukemisesta. Kolumbian ja Venezuelan välit pysyivät kireinä entisen puolustusministerin Juan Manuel Santosin valintaan asti. Kolumbian ja Ecuadorin välit palasivat normaalille tasolle marraskuussa 2010.


title: Sampakosken taistelu

text: Sampakosken taistelu oli 22. helmikuuta 1918 Lavian Niemenkylässä sijaitsevan Sampakosken talon mailla käyty Suomen sisällissodan taistelu, joka oli osa kaksi päivää aikaisemmin käynnistyneen punaisten yleishyökkäyksen Satakunnan rintaman sotatoimia. Punaisten tarkoituksena oli edetä Pohjanmaantietä (nyk. kantatie 44) pitkin noin 15 kilometrin päähän Kankaanpäähän ja sieltä edelleen kohti Pohjanmaata, jossa Kristiinankaupungissa oli määrä kohdata Porin suunnasta rannikkoa pitkin hyökkäävät joukot. Valkoiset onnistuivat kuitenkin pysäyttämään punaisten etenemisen ja pakottivat heidät vetäytymään takaisin Lavian kirkonkylään. Samaan aikaan Kankaanpäähän suuntautui Pomarkun suunnasta myös toinen punaisten hyökkäys, jonka valkoiset saivat niin ikään torjuttua.


title: Sampakosken taistelu

text: Valkoisten Satakunnan ryhmää päälliköksi oli punaisten yleishyökkäyksen alkaessa tullut ruotsalaissyntyinen eversti Ernst Linder. Lavian suunnan joukkoja komensi 8. Porin rykmentin 2. pataljoonan päällikkönä toiminut jääkärikapteeni Paavo Talvela ja varsinainen rintamahyökkäys tehtiin tykistöluutnantti Arvo Lyytisen johdolla. Valkoisia oli aluksi vain 85, mutta taistelun aikana he saivat avukseen Kankaanpäästä saapuneen jääkäri Akseli Isopuron johtaman 40 miehen osaston.


title: Sampakosken taistelu

text: Punaisten puolelta taisteluun osallistui satakuntalaisten lisäksi ainakin Turun seudulta saapuneita punakaartilaisia. Heidän vahvuutensa oli yhteensä noin 450–600 miestä. Komentajana toimi Huittisten punakaartiin kuulunut Aukusti Tuominen.


title: Sampakosken taistelu

text: Ensimmäiset etujoukkojen väliset yhteenotot käytiin jo varsinaista taistelua edeltävänä päivänä pari kilometriä Sampakosken eteläpuolella sijaitsevassa Suuriniemessä, jossa yksi valkoinen sai surmansa. Sampakosken, Sepän, Suuriniemen ja Tuomikosken taloihin majoittuneet punakaartilaiset aloittivat hyökkäyksensä perjantaina 22. helmikuuta. Pakkanen oli tuolloin laskenut 26 asteeseen ja myös lunta oli erittäin paljon. Punaiset marssivat Sampakoskelta kohti Vihteljärven kylää, mutta kohtasivat valkoisten puolustusasemat jo vajaan kilometrin päässä Lavian ja Kankaanpään rajalla. Jouduttuaan kahden konekiväärin tulitukseen, he perääntyivät nopeasti takaisin Sampakoskelle. Valkoiset aloittivat samalla oman hyökkäyksensä ja saivat apuvoimikseen myös Akseli Isopuron johtaman osaston. Punaiset vetäytyivät edelleen Sampasjoen itäpuolella sijaitsevalle Sampakosken ja Suuriniemen väliselle peltoaukealle, jossa he joutuivat uudestaan kahden konekiväärin ristituleen.


title: Sampakosken taistelu

text: Pellolla käydyssä taistelussa kaatui kaikkiaan yli 40 punaista ja lisäksi valkoiset teloittivat taistelun jälkeen ainakin kuusi punakaartilaista. Loput punaiset perääntyivät kymmenen kilometrin päähän Lavian kirkonkylään. Valkoisten tappiot jäivät 5–10 mieheen. Punaisten ruumiit koottiin Sampakosken talon riiheen, josta omaiset kävivät hakemassa osan. Suurin osa kaatuneista oli kuitenkin ulkopaikkakuntalaisia, joista useimmat olivat turkulaisen Raunistulan työväenyhdistyksen jäseniä. Kaikkiaan 39 punaista haudattiin myöhemmin kilometrin päähän Viinamoisionmäen joukkohautaan.


title: Sampakosken taistelu

text: Viinamoisionmäen joukkohaudalla on luonnonkivestä tehty muistomerkki, johon on kaiverrettu vuosiluku 1918 ja teksti "”39 punakaartilaista”". Vuonna 1949 alue rajattiin puisella säleaidalla, joka myöhemmin on korvattu metallisella ketjulla. Hautaa ylläpitää Lavian seurakunta. Vuonna 1998 Lavia-seura pystytti taistelupaikalle kuvanveistäjä Pertti Mäkisen tekemän muistomerkin. Isoon luonnonkiveen kiinnitetty muistoreliefi on sodan molempien osapuolten yhteinen. Paikalla on myös taistelusta kertova infotaulu.


title: Sampakosken taistelu

text: Lisäksi Niemenkylän Pervontielta haarautuvan metsätien varrella on paikalta kuolleena löydetyn punakaartilaisen muistoristi. Kaksi torpparia löysi taistelun jälkeen puun juurelta nuoren miehen ruumiin, jonka he kivisen maaperän vuoksi hautasivat kauemmaksi nykyään tuntemattomaan paikkaan. Männyn kyljessä on edelleen nähtävissä torpparien siihen kaivertama risti ja 1980-luvulla yksityishenkilö pystytti paikalle metallisen muistoristin.


title: Hr. Ms. Regulus

text: Hr. Ms. Regulus oli toisen maailmansodan aikainen Alankomaiden laivaston Regulus-luokan apumiinalaiva.


title: Hr. Ms. Regulus

text: Alus tilattiin Droogdok Mij Soerabajalta nimellä "Hr. Ms. Regulus". Sen köli laskettiin 1941 ja alus hylättiin alankomaalaisten vetäydyttyä Surabajasta. Laivaston lähettämä tuhoamisosaston asettamat panokset vaurioittivat alusta 2. maaliskuuta 1942, mutta vauriot olivat ainoastaan lievästi perää. Keisarillisen Japanin laivasto laski aluksen vesille 21. toukokuuta 1943 ja otti sen palvelukseen 7. kesäkuuta 1944 nimellä "Nankai".


title: Hr. Ms. Regulus

text: Aluksen aseistuksena palvelukseenotettaessa oli neljä 12 cm 45 pituuskaliiperin tykkiä ja kahdeksan 25 millimetrin tyypin 96 ilmatorjuntatykkiä.


title: Hr. Ms. Regulus

text: Alus ajoi matalikolle Sebucolla 21. syyskuuta 1944 sukellusveneen laukaiseman torpedon osuttua alukseen. Alus irrotettiin ja se kunnostettiin, mutta Yhdysvaltain laivaston sukellusvene "USS Blenny" torpedoi aluksen 16. heinäkuuta 1945 Surabajasta 150 mailia länteen. Alus poistettiin alusluettelosta 30. heinäkuuta.


title: Humusjärvi

text: Humusjärvi eli dystrofinen järvi tarkoittaa jokea, järveä tai suota, jonka veden väri on ruskea ja joka siten sisältää humuksesta lähtenyttä humusainetta. Tällaiset vesistöt ovat luonnostaan melko karuja eli oligotrofisia. Humus ja sen humusyhdisteet syntyvät lahoavien kasvinosien hajotessa pieniksi mikroskooppisiksi hiukkasiksi, jotka kulkeutuvat keveinä veden liikkeiden mukana. Kasvinosista liukenee veteen myös erilaisia humusaineita, jotka antavat vedelle sen ruskean värin. Humusjärvet ovat yleisiä pohjoisella lauhkealla, subboreaalisella ja arktisella vyöhykkeellä. Pääosa humusjärvistä esiintyy soilla eli ne ovat suojärviä.


title: Humusjärvi

text: Humusyhdisteiden osuus vesistöön liuenneesta orgaanisesta aineksesta vaihtelee. Merivesissä se on 10–30 %, joissa ja puroissa 40–70 % ja järvissä se on noin 50 %.


title: Humusjärvi

text: Humus syntyy metsien, soiden, peltojen ja muiden kasvuympäristöjen kasvinosien maatuessa epätäydellisesti tai kokonaan. Sen sisältämät ainesosat vaikuttavat maatuman happamuuteen, joka on esimerkiksi kangashumuksella ja turpeella suuri happamuus ja lehtomullalla pieni. Koska humus maatuu maan pinnalla, sadevesi huuhtoo sitä mukaansa ja humusta kulkeutuu ojien kautta vesistöihin. Vesistöjen humuspitoisuuden perustaso vaihtelee ympäristön mukaan ja sen mitattavissa olevat arvot riippuvat näiden lisäksi sään ja vuodenaikojen mukaan.


title: Humusjärvi

text: Suuri luontainen humuksen lähde sijaitsee soilla, missä kasvinosien epätäydellinen hajoaminen varastoi suuret määrät märkää turvetta. Sadannan huuhtoessa soita, valuu ylijäämävesien mukana väriaineita ja pieniä määriä hiutalemaista humusta suolampiin ja -järviin sekä ojiin ja jokiin. Humuspitoisuudet ovat Suomessa kasvaneet 1950-luvulta alkaen, kun metsätaloutta on kohennettu metsien ojituksella. Ojitus on lisännyt erityisesti hiutalemaisen humuksen kulkeutumista vesistöihin, jossa se on laskeutunut järvien pohjaan liejuksi. Myös metsäteollisuuden tukinuitto lisäsi veden ruskeaa väriä ja vaikutti vesistöjen happamuustasoon. Turvetuotannossa suon elävä suojakerros poistetaan ja maatunut osa paljastetaan sään ja tuulen vaikutuksille. Turvesoiden vaikutuksiin vesistöihin on kiinnitetty viime aikoina erityistä huomiota. Suomessa noin 60 % järvistä ja lammista on ruskeavetisiä.


title: Humusjärvi

text: Humusaineet, joiden pitoisuus vedessä voidaan mitata, aiheuttavat veteen vedenväriä. Humuksen suurimmat hiukkaset ja humusaineet imevät itseensä auringonvaloa, joka tunkeutuu vedenpinnan läpi veteen. Siksi veden näkösyvyys pienenee. Järvessä sen runsas humus värjää veden tummaksi (väriluku on yli 90 mg Pt/l) ja sen vähäinen humus vastaavasti keltaiseksi tai ruskeaksi (alle 30 mg Pt/l). Tavallisen humusjärven luontainen väri vaihtelee välillä 30–90 mg Pt/l. Humus vähentää valon määrää vesistön pohjalla ja pienentää siellä eliöiden yhteyttämisessä saatavaa energiaa. Humus sitoo pintavedessä lämpöä, jonka vuoksi pintavesi lämpenee alusvesiä enemmän. Tämä vahvistaa lämpötilakerrostumisen jyrkkyyttä.


title: Humusjärvi

text: Humuksen väriaineet ovat monesti happamia . Veden happamuustaso eli pH laskee silloin neutraalin arvon 7 alapuolelle. Esimerkiksi happamassa vedessä rauta liukenee veteen paremmin ja tummentaa edelleen veden väriä. Happamuusasteen laskiessa alle pH 6, heikkenevät esimerkiksi jokiravun elimahdollisuudet, ja kun se laskee alle pH 5, selviävät esimerkiksi hauki ja ahven muita kaloja paremmin.


title: Humusjärvi

text: Eräät eliöt käyttävät humusta ravintonaan ja kuluttavat siinä samassa happea. Runsas humus aiheuttaakin vesistössä hapen kulumista ja saattaa aiheuttaa jopa happikatoa. Tällainen tilanne voi syntyä talvella, kun veteen ei pääse liukenemaan uutta happea kuluneen tilalle. Talven jääkansi ja keskikesän veden lämpötilakerrostuminen ovat lauhkean vyöhykkeen järvien happikadon osasyylliset. Humusjärvet ovat suuri yksittäinen kasvihuonekaasujen tuottaja.


title: Humusjärvi

text: Ruskeavetiset humusjärvet ovat karuja, sillä humuksen syntyalueilla on ravinteita vähän. Ruskeavetisten vesien eliöstö on sopeutunut tähän ympäristöön, jossa on tarjolla runsaasti vaikeasti hyödynnettäviä hiilipohjaisia aineita, mutta niukasti helposti käytettäviä ravinteita. Vaikeat olosuhteet karsivat menestyvien lajien kirjoa ja eksosysteemi köyhtyy. Erityisesti suojärvet ovat yleisen käsityksen mukaan elinkaarensa loppupäässä, sillä se on hiljalleen soistumassa umpeen ja se on muuttumassa suoksi.


title: Hr. Ms. Ram

text: Hr. Ms. Ram oli toisen maailmansodan aikainen Alankomaiden laivaston Regulus-luokan apumiinalaiva.


title: Hr. Ms. Ram

text: Alus tilattiin Droogdok Mij Tandjong Priokista nimellä "Hr. Ms. Ram". Sen köli laskettiin 1941 ja alus laskettiin vesille vielä saman vuoden lopulla 10. joulukuuta. Alankomaalaisten vetäytyessä alueelta alus hinattiin 14.-20. joulukuuta Tjilatjapiin. Laivaston lähettämän tuhoamisosaston asettamat panokset tuhosivat aluksen maaliskuussa 1942. Keisarillisen Japanin laivasto hinasi aluksen touko-kesäkuussa 1943 Surabajaan korjattavaksi. "Nanshiniksi" nimettyä alusta ei saatu palvelukseen ennen elokuuta 1945 ja se romutettiin.


title: Hr. Ms. Ram

text: Aluksen aseistuksena piti olla palvelukseenotettaessa kolme 8cm tykkiä ja neljä 25 millimetrin tyypin 96 ilmatorjuntatykkiä.


title: Seksistä ja matematiikasta

text: Seksistä ja matematiikasta on kirjailija Iida Rauman toinen romaani, joka ilmestyi vuonna 2015. Se sai Kalevi Jäntin palkinnon ja Tulenkantaja-palkinnon ja se oli ehdolla Euroopan Unionin -kirjallisuuspalkinnon, Toisinkoinen-palkinnon ja HelMet-palkinnon saajaksi.


title: Seksistä ja matematiikasta

text: Romaani käsittelee järjen kriisiä ilmastonmuutoksen aikana.


title: Vedenlaatu

text: Vedenlaatu on talousveden ja erityisesti juomaveden tuotantoon liittyvä käsite, mutta sen laajempi tulkinta käsittää myös vesistöjen luonnontilaa. Vedenlaatuun vaikuttavia suureita on lukuisia ja niiden yhteisvaikutus määrittää vedenlaadun tason. Monissa maissa vedenlaatua säädellään lailla, mutta on valtioita, joissa vettä on niin vähän tarjolla, ettei sääntelyä yleisesti ole ja veden laatuun vaikutetaan vain yksittäisissä kohteissa. Osa luonnonvesistä ovat päätyneet raakavedeksi, josta tuotetaan vedenpuhdistustoimilla teollisuuden prosessivettä, yhteiskunnalle talousvettä ja erityisesti juomavettä. Luonnonvedet ovat ojien, jokien ja salmien kautta yhteydessä toisiinsa, joten yläjuoksun vesistöjen kunto vaikuttavat alajuoksun vesistöjen kuntoon. Ympäristön saastumisen seurantaa tehdään tutkimalla vesistöjä näytteiden satunnaisotannalla tai merkittävien vesistöjen kohdalla säännöllisellä näytteenotolla. Erityisesti seurataan raakaveden laadussa tapahtuvia muutoksia, sillä talousveden puhdistusprosesseja voidaan säädellä ja pitää pieninä huolehtimalla raakaveden laadun tasaisuudesta. Yhteiskunnalle tuotetun talousveden laatua tutkitaan, koska sen tulee täyttää lain mukaan annetut kriteerit. Ihmisille suoraan juomavedeksi myytävää vettä tai elintarviketeollisuuden käyttämää vettä valvotaan vielä erikseen.


title: Vedenlaatu

text: Juomavedeksi kutsutaan sellainen talousvesi, joka käytetään tarvittaessa ruuanlaittoon ja suoraan nautittavaksi. Se tulee olla kirkasta, väritöntä ja sen tulisi sisältää kivennäisaineita. Juomaveden epäpuhtaudet paljastuvat jo pieninä pitoisuuksina makuhaittoina. Juomavedeksi voidaan kutsua pullotettua vettä, mutta sen säilyvyys vaatii vesijohtovettäkin tiukemmat laatukriteerit.


title: Vedenlaatu

text: Talousvesi tarkoittaa sitä vettä, jota tuotetaan esimerkiksi kotitalouksille, yhteiskunnalle ja elintarviketeollisuudelle. Muun teollisuuden laatukriteerit saattavat olla väljemmät, joten tällaiset yritykset hankkivat vetensä luonnosta ja puhdistavat sen itse, jos se on kannattavaa.


title: Vedenlaatu

text: Luonnonveden laatua tutkitaan usein samoilla menetelmillä kuin juoma- ja talousvettä. Biodiveristeetin seuraaminen huomioidaan seuraamalla myös sellaisia vedenpuhdistuksen yhteydessä hävinneitä piirteitä, joita eliökunta mukaan lukien ihminen tarvitsee luonnossa.


title: Vedenlaatu

text: Luonnonveden biodiversiteetti on hyvin riippuvainen veden happipitoisuudesta, sillä hapettomissa olosuhteissa elää vain anaerobista eliöstöä kun muuten siinä elää aerobista eliöstöä. Veteen liuenneet mineraalit ja ravinteet käyttäytyvät eri lailla hapekkaassa vedessä kuin hapettomassa. Juomavesi maistuu hapettomana toisenlaiselta kuin hapetettuna.


title: Vedenlaatu

text: Tärkeimmät yleisesti seurattavat ravinteet ovat fosfori ja typpi. Nämä esiintyvät vesistöissä monina erilaisina yhdisteinä, joiden pitoisuuksien määritysmenetelmät poikkeavat hieman toisistaan. Samalla eri yhdisteiden merkitys eri eliöiden ravintoketjussa vaihtelee. Erityisesti fosfori, mutta myös typpi, on niin sanottu kriittinen ravinne, joka on eliöille aineenvaihdunnassa välttämätön ja samalla eliöiden lisääntymistä rajoittava tekijä.


title: Vedenlaatu

text: Veden happamuustaso vaikuttaa kemiallisiin reaktioihin ja reaktiotuotteiden liukoisuuteen. Eliöiden aineenvaihdunta riippuu happamuustasosta ja se vaikuttaa erityisesti niiden lisääntyminen. Vesistöjen happamuustasoon vaikuttavat ympäristön niihin kuljettamien luonnollisten happojen ja emästen lisäksi yhteiskunnan niihin laskemien jätevesien koostumus. Kemiallinen kuormitus on usein hapanta, joten ainakin Suomessa tuloksena on happamoituminen. Vesistön kykyä kestää hapanta kuormaa kutsutaan alkaliteetiksi eli puskurikyvyksi happamoitumista vastan. Vastaava puskurikyky voi esiintyä alkalisoitumista vastaan.


title: Vedenlaatu

text:
Rautapitoisuus (limnologia)
Veteen voi liueta kallio- tai maaperästä erilaisia metalleja tai muita mineraaliyhdisteitä, jotka ovat eliöille ja ihmisellekin haitallisia. Tällaisia ovat esimerkiksi rauta, mangaani ja arseeni.


title: Brisbane Roar FC

text: Brisbane Roar Football Club on jalkapalloseura Brisbanen kaupungista. Seura pelaa maansa korkeimmalla sarjatasolla A-Leaguessa. Australian mestaruuden Brisbane on voittanut kolmesti: vuosina 2011, 2012 ja 2014. Joukkue perustettiin vuonna 2005 Queensland Roarin tilalle, kun A-League perustettiin.


title: Bullvaleeni

text: Bullvaleeni (CH) on trisyklisiin alkeeneihin kuuluva orgaaninen yhdiste. Bullvaleeni on huomattava sen fluksionaalisen rakenteen vuoksi ja sen rakenne ja reaktiot ovat hyvin tutkittuja.


title: Bullvaleeni

text: Huoneenlämpötilassa bullvaleeni on väritöntä kiteistä ainetta. Bullvaleenin huomattavin piirre on sille tapahtuvat Cope-toisiintumiset, jotka tekevät rakenteesta fluksionaalisen. Bullvaleenista tunnetaan 10!/3 eli 1 209 600 eri isomeeria, jotka toisiintuvat erittäin nopeasti. Toisiintuminen noudattaa 1. kertaluvun reaktiokinetiikkaa ja reaktion nopeusvakio on huoneenlämpötilassa 3 440 s ja aktivoitumisenergia on 12,6 kcal/mol. Fluksionaalisuudesta seuraa se, että kaikki yhdisteen hiili- ja vetyatomit ovat kemiallisesti samanlaisia ja esimerkiksi NMR-mittauksissa sekä hiilet että vedyt antavat vain yhden signaalin. Bullvaleenin reaktiot ovat tyypillisiä alkeeneille. Se reagoi muun muassa halogeenien kanssa additioreaktiolla ja vedytettäessä kaksoissidoksen pelkistyvät ja syklopropaanirengas aukeaa. Kuumennettaessa bullvaleenia noin 400 °C:n lämpötilaan se hajoaa naftaleeniksi ja vedyksi.


title: Bullvaleeni

text: Bullvaleenia voidaan valmistaa lähtien syklo-oktatetraeenista. Syklo-oktatetraeeni dimerisoidaan kuumentamalla noin 76 °C:n lämpötilaan. Tästä dimeeristä lohkeaa bentseeniä ja muodostuu bullvaleenia säteilytettäessä sitä UV-valolla. Ensimmäisen kerran bullvaleenia valmisti Gerhard Schröder vuonna 1964 tällä tavoin. Toinen tapa on säteilyttää UV-valolla cis-9,10-dihydronaftaleenia.


title: Bullvaleeni

text: Bullvaleenin olemassaolon ennustivat William von Eggers Doering ja Wolfgang Roth vuonna 1963. Nimen kerrotaan johtuvan Doeringin lempinimestä "Bull". Toisen tarinan mukaan nimen kerrotaan johtuvan rakennetta epäilleen tohtoriopiskelijan kutsuttua rakennetta hölynpölyksi (englanniksi bull).


title: Tähdet, tähdet (3. tuotantokausi)

text: Tähdet, tähdet -televisiosarjan kolmannen tuotantokauden esittäminen alkoi MTV3-kanavalla 2. lokakuuta 2016. Kaudella Suomen parhaan esiintyjän -tittelistä kilpailivat Evelina, Antti Ketonen, Mikko Alatalo, Arttu Wiskari, Pete Parkkonen, Eini, Johanna Försti, Essi Luttinen ja Benjamin.


title: Tähdet, tähdet (3. tuotantokausi)

text: Vakiotuomareina kaudella toimivat edellisten kausien tapaan Maria Veitola ja Juhani Merimaa. Viikoittain ohjelmassa nähdään tuomarina myös yksi kyseisen viikon musiikkigenren ammattilainen. Kauden juontaa edelliseen tapaan Mikko Leppilampi.


title: Tähdet, tähdet (3. tuotantokausi)

text: Ensimmäisen jaksossa teemana on tanssipop ja vierailevana tuomarina toimi musiikkituottaja Jurek Reunamäki. Ensimmäisessä jaksossa kukaan kilpailijoista ei vielä pudonnut kilpailusta.


title: Tähdet, tähdet (3. tuotantokausi)

text: Toisen jakson teemana oli suomirock. Vierailevana tuomarina toimi muusikko Costello Hautamäki. Ensimmäisenä kilpailusta putosi Essi Luttinen.


title: Tähdet, tähdet (3. tuotantokausi)

text: Kolmannen jakson teemana oli hip hop. Vierailevana tuomarina toimi räppäri Iso H. Toisena kilpailusta putosi Evelina.


title: Tähdet, tähdet (3. tuotantokausi)

text: Neljännen jakson teemana oli 1970-luku. Vierailevana tuomarina toimi laulaja Maarit Hurmerinta. Kolmantena kisasta putosi Eini.


title: Tähdet, tähdet (3. tuotantokausi)

text: Viidennen jakson teemana oli ooppera. Vierailevana tuomarina toimi oopperalaulaja Johanna Rusanen-Kartano. Neljäntenä kilpailusta putosi Mikko Alatalo.


title: Tähdet, tähdet (3. tuotantokausi)

text: Kuudennen jakson teemana oli heavy. Vierailevana tuomarina toimi laulaja Timo Kotipelto. Viidentenä kilpailusta putosi Antti Ketonen.


title: Tähdet, tähdet (3. tuotantokausi)

text: Seitsemännen jakson teemana oli elokuvamusiikki. Vierailevana tuomarina toimi elokuvaohjaaja Dome Karukoski. Juuri ennen semifinaalia kilpailusta putosi Benjamin.Kahdeksannen jakson teemana oli musikaalit. Vierailevana tuomarina toimi Marco Bjurström. Kilpailusta viimeisenä ennen finaalia putosi Arttu Wiskari.Kauden finaalissa molemmat kilpailijat esittivät kolme kappaletta; yhden kappaleen kuluneelta kaudelta, yhden oman kappaleensa sekä yhden omasta mielestään ”kaikkien aikojen” kappaleen. Vierailevana tuomarina toimi edellisen kauden voittanut Waltteri Torikka.


title: Tähdet, tähdet (3. tuotantokausi)

text: Yleisöäänestyksessä kauden voittajaksi äänestettiin Pete Parkkonen. Hän sai 55 prosenttia annetuista äänistä.Kolmas tuotantokausi koostui yhdeksästä varsinaisesta kilpailujaksosta, jonka päätteeksi 4. joulukuuta 2016 esitettiin erikoisjakso, jossa nähtiin kahdella edellisellä kaudella ohjelmassa kilpailleet Diandra, Laura Voutilainen, Irina, Krista Siegfrids, Stig, Roope Salminen, Jarkko Ahola, Olli Herman, Jari Sillanpää ja Waltteri Torikka esittäen yhdessä duettoja. Erikoisjaksoa seurasi 384 000 katsojaa.


title: HMS Moth (1915)

text: HMS Moth oli Britannian kuninkaallisen laivaston Insect-luokan tykkivene.


title: HMS Moth (1915)

text: Alus tilattiin Sunderland Shipbuilding Companyltä. Sen köli laskettiin vuonna 1915, ja se laskettiin vesille saman vuoden lopulla 9. lokakuuta. Alus otettiin palvelukseen 5. tammikuuta 1916.


title: HMS Moth (1915)

text: Ensimmäisessä maailmansodassa alus siirrettiin rahtialuksella yhdessä sisaralustensa HMS "Mantiksen", HMS "Tarantulan" ja HMS "Gnatin" kanssa Abadaniin Persiaan, jossa oli Anglo-Persian Oil Companyn öljyputken päätepiste ja öljynjalostamo. Abadanista tykkiveneet siirtyivät omin voimin Tigrikselle sijoitettuun laivueeseen lähelle Bagdadia. Ne osallistuivat toiseen Mesopotamiassa käytyyn operaatioon ottomaaneja vastaan.


title: HMS Moth (1915)

text: Venäjän vallankumouksessa alus osallistui Pohjois-Venäjän tapahtumiin sisaralustensa HMS "Cicalan", HMS "Cockchaferin", HMS "Cricketin" ja HMS "Glowwormin" kanssa tukien valkoisten sotatoimia bolshevikkeja vastaan. Se lähti 1. huhtikuuta 1919 Abadanista RFA "War Bahadurin" saattamana Suezille ja Port Saidiin, mistä matka jatkui HMS "Dianan" saattamana. Alus saapui 1. kesäkuuta Plymouthiin, mistä se jatkoi matkaansa HMS "Mantiksen" kanssa Venäjälle heinäkuussa. Alus palasi lokakuussa muiden tykkiveneiden mukana Britteinsaarille.


title: HMS Moth (1915)

text: Alus lähti 17. tammikuuta 1920 Chathamista Kiinaan yhdessä sisaralustensa HMS "Cicalan", HMS "Cricketin", HMS "Cockchaferin" ja HMS "Mantiksen" kanssa sluuppi HMS "Magnolian" saattaamana. Osasto jatkoi 5. helmikuuta matkaansa Devonportista HMS "Bluebellin", HMS "Colombon", HMS "Foxgloven", HMS "Hollyhockin" ja HMS "Magnolian" saattamina. Osaston mukana oli lisäksi tankkeri RFA "Ebonol" Port Saidiin asti, ja sen jälkeen osastoon liittyi RFA "Dredgol". Tykkiveneet saapuivat 12. kesäkuuta Hongkongiin, jossa HMS "Moth" viipyi kunnostettavana aina lokakuuhun ennen siirtoaan läntiselle joelle. Vuonna 1929 alus osui Jangtsella kiveen, mikä aiheutti alukselle vaurioita.


title: HMS Moth (1915)

text: Aluksen miehistö upotti aluksensa 12. joulukuuta 1941. Hylky joutui japanilaisten haltuun 25. joulukuuta, ja se kunnostettiin.


title: HMS Moth (1915)

text: Alus liitettiin 1. heinäkuuta 1942 keisarillisen Japanin laivastoon nimellä "Suma". Se upposi 19. maaliskuuta 1945 osuttuaan miinaan Anchingissa, ja se poistettiin alusluettelosta 10. toukokuuta.


title: Sings George Gershwin

text: Sings George Gershwin on kreikkalaislaulaja María Farantoúrin livetallenne vuodelta 2007. Albumilla Farantoúri laulaa George Gershwinin säveltämiä ja Ira Gershwinin sekä Dubose Heywardin sanoittamia kappaleita. Albumilla vierailee kreikkalainen Tásis Christogiánnis.


title: Terho Ojanperä

text: Terho Ojanperä on toiminut Ylivieskan kaupunginjohtajana 2010–2018, ja hän voitti vastaehdokaansa Kannuksen kaupunginjohtajan Terttu Korten äänin 30-5.